Baru Usia Setahun, Alisa Aisyah Raih Sejuta Pengikut Di IG

Dalam ramai-ramai anak selebriti, boleh dikatakan anak kepada pasangan selebriti popular Hanis Zalikha dan Hairul Azreen iaitu Yusof Iskandar dan Alisa Aisyah antara yang menjadi perhatian ramai.

Ramai yang geram melihat telatah anak kedua pasangan itu yang sememangnya comel dan bijak. Baru sahaja menyambut ulang tahun pertama pada 24 Mei lalu, semalam akaun Instagram Alisa sudah pun mencecah seramai satu juta pengikut.

BACA: Baru Usia 3 Bulan, Alisa Aisyah Ada 500,000 Pengikut Di IG

Menerusi posting terbaru di Instagram, turut dimuat naik wajah comel Alisa beserta kapsyen ‘Hi & terima kasih’ buat mereka yang mengikuti akaun Instagram kanak-kanak itu.

A post shared by  Alisa Aisyah Hairul Azreen (@thealisaaisyah) on Jun 5, 2020 at 12:01am PDT

Diruangan komen, rata-rata netizen mengucapkan tahniah dan memuji kecomelan Alisa. Hasil tinjauan mendapati, Alisa juga turut mempunyai peminat daripada negara seberang.

Dalam pada itu, ramai yang turut teruja kerana baru sahaja berusia setahun tetapi sudah memiliki sejuta pengikut.


“Kerja Foodpanda, Grab Juga Terjamin Masa Depan”

Biasa kita dimomokkan dengan kerjaya bersama ekonomi gig seperti Foodpanda, Grab dan yang lain lain tidak memberikan sebarang jaminan masa hadapan lebih-lebih lagi dengan ekonomi yang tidak menentu ketika ini.

Namun melalui Pelan Jana Semula Ekonomi Negara (PENJANA) yang diumumkan oleh Perdana Menteri Tan Sri Muhyiddin Yassin semalam, sekarang ini ada jaminan perlindungan jaringan keselamatan sosial para pekerja ekonomi gig.

Kerajaan mengumumkan geran padanan sehingga RM50 juta bagi platform ekonomi gig akan menggalakkan pekerja menyumbang dari segi caruman untuk Pertubuhan Keselamatan Sosial (PERKESO) dan Kumpulan Wang Simpanan Pekerja (KWSP).

Geran padanan itu adalah untuk platform ekonomi gig seperti Foodpanda dan Grab yang membuat caruman pekerja mereka kepada Skim Bencana Pekerjaan PERKESO berjumlah sehingga RM162 dan skim i-Saraan KWSP sehingga RM250 setahun.

Turut diperkenalkan adalah e-dompet RM50 serta e-baucar dan kod promosi yang menggalakkan rakyat Malaysia untuk berbelanja dalam talian sekaligus merancakkan industri e-dagang yang disokong oleh pekerja ekonomi gig ini. (rtky/m)


Fara Mendoza Menang Saman Malu Terhadap Zarina Anjoulie

Fara Mendoza yang juga seorang pelakon dan model menang saman malu atau fitnah ke atas pelakon Zarina Anjoulie. Memetik Harian Metro, Fara telah menfailkan saman tersebut Januari lalu di Mahkamah Tinggi Seremban, Negeri Sembilan.

Mengulas mengenai perkara itu, Fara meluahkan rasa syukur di atas kemenangan yang berpihak kepadanya yang difitnah selepas limat bulan berjuang dan selama itu dia terganggu dengan penyebaran gambar bogel dan tuduhan berat mengugurkan anak.

Peguamnya, Muhammad Akram Datuk Dr Abdul Aziz berkata antara tuntutan dibuat memohon perintah larangan daripada mahkamah kepada Zarina supaya tidak lagi mengeluarkan sebarang kenyataan fitnah terhadap Fara.

Selain itu, Fara juga meminta permohonan maaf secara umum dibuat Zarina kepadanya serta beberapa bayaran ganti rugi dengan setiap kos terbabit dibayar pihak Zarina.

Bagaimanapun, jumlah ganti rugi yang dimenangi Fara untuk kes ini tidak didedahkan.

Difahamkan, Fara dilaporkan telah diberi kebenaran oleh pihak mahkamah untuk meluluskan setiap tuntutan selepas tidak dihadiri Zarina dan wakil peguamnya tidak hadir pada kes sebutan yang berlangsung pada 21 Mei lalu.


Faizal Tahir Sedih Ramai Yang Hanyut Dengan Aksi ‘Lathi Challenge’

Pasti ramai tahu sejak kebelakangan ini hangat diperkatakan di media sosial mengenai cabaran Lathi Challenge yang memperlihatkan transformasi wajah biasa sebelum berubah menjadi wajah yang menyeramkan.

Perkara itu turut mendapat perhatian Faizal Tahir yang meluahkan rasa sedih apabila melihat segelintir umat Islam ramai yang terikut-ikut untuk melakukan cabaran tersebut.

Berkongsikan pendapatnya mengenai perkara itu di Twitter, Faizal berkata seseorang Muslim perlu berfikir semasak-masaknya sebelum bertindak meniru budaya luar.

Malah, Faizal turut menyifatkan aksi tersebut bertentangan dengan ajaran Islam dan hanya membuang masa. Faizal turut mengatakan tiada kebaikan dan faedah diperoleh dengan melakukan aksi tersebut, serta tidak memberi sumbangan kepada amalan apabila mati kelak.

Turut memberikan pesanan pada dirinya sendiri, Faizal memberi pesanan agar tidak terikut-ikut dengan perkara yang tular di media sosial dan tidak mensia-siakan akal diberikan Tuhan.

Lathi Challenge dikatakan bermula selepas seorang remaja dari Indonesia, Jharna Bhagwani, tampil menyahut cabaran pengikutnya untuk membuat kandungan klip video menggunakan lagu Lathi pada 18 Mei lalu.

Antara selebriti tempatan yang menyahut Lathi Challenge ialah Mawar Rashid. Bagaimanapun, aktres itu kemudian memadamkan video berkenaan selepas aksinya itu mengundang rasa kurang senang orang ramai.


Shah Iskandar Tak Malu Buka Gerai Tepi Jalan Jual Mangga

Tidak hanya berpeluk tubuh berikutan aktiviti penggambaran tidak dibenarkan semasa Perintah Kawalan Pergerakan Bersyarat (PKPB), pelakon Shah Iskandar memilih untuk berniaga buah di tepi jalan.

Shah berkata, duit simpanannya masih ada dan boleh sahaja berehat dirumah namun dia mengakui dirinya jenis yang tak boleh duduk diam. Ujarnya, dalam masa sama boleh mengisi masa terluang.

“Saya ada simpanan, boleh saja kalau saya nak relax di rumah tapi saya jenis yang tak boleh duduk diam.

“Di rumah pun saya cuba kemas barang-barang rumah, saya fikir kenapa tidak buat benda yang lebih berfaedah iaitu dengan berniaga,” katanya kepada mStar Online.

Dalam pada itu Shah berkata, meskipun melakukan perniagaan di tepi jalan namun , dia tetap mengambil langkah selamat demi memenuhi prosedur operasi standard (SOP) yang ditetapkan kerajaan.

“Kita ikut SOP yang diwajibkan… kita pakai mask, sediakan hand stanitizer, pakai sarung tangan,” katanya.

Bulan lalu, Shah berkongsikan berita gembira apabila isterinya Siti Sarah Mohd Noor disahkan hamil dan usia kandungan kini mencecah empat bulan selepas empat tahun menanti.


“Saya Pernah Terfikir Tidak Akan Mempunyai Zuriat”

Pasti ramai tahu kisah perjuangan KDYMM Permaisuri Agong, Tunku Azizah Aminah Maimunah Iskandariah dalam memperoleh cahaya mata sendiri. Disebalik senyuman manis, baginda pernah diuji dengan enam kali episod keguguran.

Gagal hamil selepas 9 tahun berkahwin, baginda mengakui hampir putus asa. Namun, setelah 17 kali melalui proses pensenyawaan luar rahim, akhirnya baginda berjaya hamil dengan menggunakan kaedah IVF (In-Vitro Fertilization).

Terdahulu, Tunku Azizah pernah berkata baginda tidak malu untuk katakan kepada seluruh dunia bahawa saya juga mengalami masalah dan kesukaran menimang cahaya mata.

“Saya satu-satunya Permaisuri di dunia yang mempunyai empat cahaya mata hasil rawatan kesuburan persenyawaan in-vitro (IVF).

“Saya tidak malu katakan kepada seluruh dunia bahawa saya juga mengalami masalah dan kesukaran menimang cahaya mata. Usaha ini mengambil masa lebih sembilan tahun,” titah baginda seperti dipetik BH Online.

Menerusi perkongsian di Intagram baru-baru ini, baginda ada memuat naik gambar-gambar anakandanya sewaktu kecil mengimbau kembali kenangan lama.

and i miss my Boys so much …… my heroes, my bodyguards …. also my reason for living … they are my life and soul … and i thank Allah swt for blessing me with children … they are heaven sent, jus when i thought i could never have children … against all odds, Allah was there for me …. he answered my prayers ! alhamdulillah …. ini lah harta dunia dan akhirat saya ????????????

A post shared by  SPB Raja Permaisuri Agong (@airtangan_tunkuazizah) on Jun 3, 2020 at 9:10pm PDT

Bagaimanapun, apa yang menjadi perhatian ramai adalah kapsyen baginda yang meluahakan rasa syukur dikurniakan anugerah zuriat yang tidak ternilai daripada Allah ketika baginda pernah terfikir tidak akan mempunyai anak.

Dalam pada itu, rata-rata netizen memuji baginda yang berjaya membesarkan kesemua anakanda dengan baik dengan sifat merendah diri, malah rata-rata rakyat sangat menyenangi keluarga baginda.

Untuk pengetahuan anda, Tunku Azizah telah menubuhkan satu yayasan yang diberi nama Yayasan Fertiliti Tunku Azizah (TAFF) sejak tahun 2004 bertujuan membantu golongan kurang berkemampuan mendapatkan zuriat.


Raya Norma Baharu Bersama Huawei Y6p – Skrin, Bateri and Gaya Besar, Hanya RM559

Walaupun Hari Raya Aidilfitri diraikan dalam keadaan norma baharu seperti tidak dapat pulang ke kampung, tiada kunjung mengunjung ke rumah sanak saudara dan melakukan rumah terbuka, mungkin juga ada yang beraya keseorangan, rakyat Malaysia tetap meraikan Hari Raya dengan gembira. Bagi menangani situasi genting ini, kita semua disarankan untuk melakukan penjarakan sosial dimana kita berada.

Tetapi Hari Raya lebih bermakna dengan adanya Huawei Y6p, telefon baharu keluaran Huawei yang ditawarkan pada harga RM559. Meskipun harga berpatutan dan mampu dimiliki telefon pintar Huawei Y6p ini padat dengan ciri-ciri terbaru dan canggih.

Raya kan sebulan, meskipun tak dapat pulang ke kampung berjumpa ibu ayah, Hari Raya anda tetap meriah dengan adanya Huawei Y6p. Memiliki skrin dan bateri yang besar akan buat anda teruja terokai setiap ciri telefon pintar ini.

Paling penting sangat mudah untuk anda menyimpan gambar dan video dari sanak saudara serta gambar OOTD raya anda. Bateri pun kenalah tahan lama untuk menanti panggilan telefon, video dan mesej dari keluarga dan rakan-rakan untuk mengucapkan Selamat Hari Raya sebagai lepaskan rindu di kampung.

Y6p mempunyai 3 warna menarik Phantom Purple, Emerald Green dan Midnight Black yang dapat dipadankan dengan baju Hari Raya atau pun baju OOTD anda.

Hadir dengan skrin bersaiz 6.3 inci (resolusi 1600×720), amat selesa untuk panggilan video dan bermain game mahupun shopping online. Barulah boleh lihat puas-puas barangan pilihan anda sebelum membeli.

Bagi yang meraikan Hari Raya tanpa ibu bapa di sisi dan cuba untuk masak lauk istimewa Hari Raya sendiri, ini lah peluangnya untuk anda buat panggilan video bersama ibu bapa, rakan taulan dan masak bersama walaupun dalam alam maya.

Y6p didatangkan dengan kamera belakang 13MP dan kamera hadapan 8MP, sesuai untuk mengambil gambar dan video. Bolehlah anda rakam gelagat ibu sedang memasak, untuk dikongsi bersama abang dan kakak yang tidak dapat pulang beraya.

Jangan tak tahu, Huawei Y6p juga mempunyai ruang memori besar iaitu 64GB yang boleh menyimpan gambar dan video yang banyak.

Paling syok bila anda membeli peranti Y6p ini anda layak untuk mendapatkan 15GB cloud storage secara percuma selama 12 bulan.

Dengan adanya kemudahan teknologi terkini, duit raya kini boleh diberi secara dalam talian sahaja. Setiap peranti Huawei termasuklah model baharu, Y6p, anda boleh mengakses AppGallery di mana ia menawarkan beratus aplikasi terkini untuk kemudahan.

Antara aplikasi popular yang ada di dalam AppGallery adalah Maybank2u, Touch n’ Go eWallet, dan Boost. Alhamdullilah! Masih boleh hantar dan terima duit raya!

Khas untuk anda pengguna Huawei Y6p, anda boleh menikmati Viu Premium secara percuma selama dua bulan. Bestnya! Caranya mudah sahaja, anda hanya perlu muat turun aplikasi Member Center di AppGallery. Kod percuma boleh didapati di aplikasi Member Center ini.

Dengan adanya Viu Premium, anda boleh menonton pelbagai filem dan drama popular tanpa iklan, serta filem eksklusif untuk pelanggan Viu Premium.

Jadi apa tunggu lagi, dapatkan dengan segera telefon pintar dengan skrin dan bateri yang lebih besar ini sekarang. Terjah mana-mana kedai rasmi Huawei ataupun anda boleh membeli secara dalam talian.

Maklumat lanjut, pengguna boleh layari laman web rasmi serta Facebook Huawei Malaysia.


“Berkat Doa Anda, 10 Cawangan ElewsMart Sedang Diubahsuai”

Sebelum ini, Ustaz Ebit Lew meluahkan hasratnya untuk membuka 10 cawangan pasaraya menjual barangan runcit yang diberi nama Elews Mart. Difahamkan, Ustaz Ebit sedang berusaha mencari pembekal barangan runcit paling murah.

Berkongsikan perkembangan terbaru mengenai perancangannya itu, pendakwah bebas berusia 36 tahun memberitahu hasratnya itu sudah pun menjadi kenyataan dan 10 cawangan pasar rayanya itu sedang diubahsuai dan akan siap sepenuhnya tidak lama lagi.

BACA: Ustaz Ebit Lew Mahu Buka Pasar Raya Harga Barang Paling Murah

Dalam pada itu, Ustaz Ebit turut mengatakan barang yang dijual kelak adalah paling murah dan turut turut menyediakan rak khas barangan percuma buat mereka yang memerlukan.

Bagaimanapun, sehingga kini lokasi pasar raya tersebut masih belum dikongsi kepada umum. Perkongsian Ustaz Ebit itu mendapat pelbagai reaksi daripada netizen yang teruja serta akan mempunyai satu cawangan di kawasan berhampiran mereka.

Seperti diketahui, Ustaz Ebit turut mempunyai 3 cawangan restoran dan mempunyai sebuah butik menjual kurta. Antara pendapatan lain yang diraihnya adalah menerusi YouTube dan Facebook, serta menulis 9 buah buku dan semuanya laris dijual.


PENJANA: Kerajaan Sedia RM9 Bilion Tangani Masalah Pengangguran, Kekalkan Pekerjaan Rakyat

Perdana Menteri kita, Tan Sri Muhyiddin Yassin hari ini mengumumkan yang kerajaan akan memperuntukkan dana sebanyak RM9 billion untuk menangani cabaran kadar pengangguran yang meningkat dan memastikan pengekalan pekerjaan rakyat dalam negara dalam tempoh pemulihan semula ekonomi negara ekoran wabak COVID-19.

Peruntukkan itu termasuk melanjutkan program Subsidi Upah yang diperkenal dalam Pakej Rangsangan Ekonomi Prihatin Rakyat (PRIHATIN) dan PRIHATIN Tambahan sebelum ini dengan peruntukan tambahan sebanyak RM5 bilion.

Pakej Rangsangan Ekonomi yang dilaksanakan kerajaan dalam tempoh Perintah Kawalan Pergerakan (PKP) bermula pada 18 Mac lalu telah berjaya menyelamatkan lebih 2.4 juta pekerjaan.

Melalui Pelan Jana Semula Ekonomi Negara (PENJANA) kali ini, kerajaan mewujudkan inisiatif dengan memberikan insentif RM600 kepada majikan yang menyediakan peluang perantis kepada lepasan sekolah dan graduan.

Program Insentif Pengambilan Pekerja berjumlah RM1.5 bilion pula menyediakan insentif RM800 gaji bagi penganggur bawah 40 tahun dan RM1,000 untuk penganggur berusia lebih 40 tahun dan OKU.

Kerajaan juga akan peruntukkan RM2 bilion bagi program peningkatan kemahiran untuk mereka menganggur dan golongan belia sekaligus manfaatkan lebih 200,000 orang.

“Saya tahu ramai dalam kalangan masyarakat yang bimbang akan risiko kehilangan pekerjaan dan punca pendapatan berikutan banyak sektor dan aktiviti ekonomi terjejas dalam tempoh Perintah Kawalan Pergerakan ini”

“Saya faham ekonomi akan mengambil masa untuk pulih dan terdapat golongan masyarakat yang masih perlukan bantuan sepanjang pemulihan ekonomi,” ujar PM Tan Sri Muhyiddin Yassin hari ini. (rtky/m)


Elly Mazlein Bahagia Kembali Sambut Syawal Sebagai Isteri

Sebelum ini beberapa tahun bergelar ibu tunggal dan hanya menyambut Aidilfitri bersama puteri tunggalnya, Elly Mazlein meluahkan rasa bahagia kerana dia dapat kembali menyambut Syawal sebagai seorang isteri.

Menyifatkan Aidilfitri tahun ini cukup bermakna, Elly turut menzahirkan rasa syukur kerana akhirnya dapat menyambut raya dengan keluarga yang lengkap bersama bapa, anak dan suaminya, Mohammad Azlan Che Noh.

“Alhamdulillah, menjadi impian setiap insan untuk merayakan Syawal yang mulia dengan keluarga lengkap.

“Saya rasa sangat teruja dan seronok mereka yang pernah berkeluarga untuk menyambut Aidilfitri dengan kehadiran famili yang sempurna. Saya bersyukur dengan peluang yang Allah berikan. Alhamdulillah,” katanya kepada Astro Gempak.

Dalam pada itu, Elly berkata rezeki perjalanan kariernya semakin mencurah-curah selepas mendirikan rumah tangga. Malah, suaminya juga tidak pernah putus memberikan sokongan dalam kariernya.

Elly dan Azlan diijabkabulkan pada 18 Januari lalu. Menerusi perkahwinan terdahulu, Elly memiliki cahaya mata perempuan, Putri Sara Sefhia Azmi yang kini berusia tiga tahun.


“Macam-Macam Kami Lalui, Dah 7 Tahun Orang Masih Mengata”

Bakal menyambut ulang tahun perkahwinan yang ketujuh tidak lama lagi, Izzue Islam berkata isterinya, Awin Nurin masih lagi menerima kecaman dan cemuhan netizen yang kurang senang dengan rumah tangga mereka.

Bagaimanapun, Izzue berkata isterinya tidak mudah melatah dan tidak terasa hati dengan segala cemuhan tersebut. Malah, isterinya juga sudah semakin lali dengan perkara itu. Namun, Izzue akui sedih meskipun 7 tahun berkahwin, namun masih ada yang berkata bukan-bukan tentang mereka.

“Macam-macam kami lalui sepanjang berkahwin ni. Paling sedih dah tujuh tahun kahwin masih lagi ada yang cakap bukan-bukan pasal kami.

“Tapi Awin tak stres pun. Dah tujuh tahun orang mengata macam-macam pasal kami sampai dah lali dah,” katanya kepada mStar Online.

Masih belum dikurniakan zuriat, Izzue berkata dia tidak mengambil hati jika ada orang yang bertanyakan tentang perkara itu. Ujarnya, dia dan isteri menganggap segala pertanyaan itu sebagai satu doa.

“Kami suka bila orang tanya pasal anak. Sebab bila orang tanya tu maknanya orang sedang mendoakan kami juga,” katanya.

Dalam pada itu, bersempena ulang tahun perkahwinan dan ulang tahun kelahirannya yang ke-30 pada Selasa depan, Izzue berkata dia bakal melancarkan sebuah single khas bagi memperingati ulang tahun perkahwinan ketujuh mereka.


Lebih 16 Jam Tahan Sakit, Ardell Aryana Selamat Bersalin Anak Sulung

Tahniah diucapkan buat pasangan pelakon Nadzmi Adhwa dan Ardell Aryana yang selamat menimang cahaya mata sulung awal pagi tadi. Menurut Nadzmi, Ardell bertarung sekakitan selama 16 Jam sebelum bersalin secara normal jam 2.22 pagi.

Berita gembira itu dimaklumkan oleh Nadzmi di akaun Instaram miliknya sebentar tadi. Menerusi perkongsian itu, Nadzmi meluahkan rasa syukur kepada mereka yang mendoakan untuk anak dan isterinya.

BACA: Sarat 8 Bulan, Ardell Aryana Borong Barang Derma Orang Susah

Kata Nadzmi lagi, perasaannya sedih dan sayu apabila dia melihat sendiri kesakitan yang perlu ditanggung isteri yang berjuang ketika melahirkan anak sulung mereka. Bagaimanapun, jantina bayi itu masih belum dikongsikan lagi kepada umum.

“Tak tahu nak cakap mana perasaan tu. Sedih , Sayu , Gembira semua bercampur bila melihat sendiri kesakitan dan perjuangan isteri. Terima kasih doktor kerana sama sama berjuang dengan Ardell,” katanya.

Adhwa dan Ardell mendirikan rumah tangga pada 1 September 2019. Pasangan itu kemudian berkongsi berita gembira mengenai kehamilan anak sulung pada Disember lalu.


Usia Kandungan Cecah 5 Bulan, Fazura Shopping Kasut Baru

Menanti detik kelahiran anak sulung mereka tidak lama lagi, pasti ramai peminat yang tidak sabar untuk melihat wajah comel anak kepada pasangan selebriti popular Nur Fazura dan Fattah Amin.

Difahamkan, usia kandungan Fazura kini sudah mencecah lima bulan. Buat ibu yang sedang hamil, pasti akan mengalami perubahan fizikal termasuklah Fazura yang berkongsikan kasut yang sering dipakainya sudah tidak muat lagi.

Fattah turut berkongsikan momen manis ketika proses kehamilan anak sulung dimana dia dan Fazura keluar untuk menbeli kasut baru. Menerusi video tersebut turut kelihatan ‘baby bump’ Fazura.

Quick trip to Bata to buy new shoes for the mommy. @missfazura ?? @batamalaysia

A post shared by  Fattah Amin (@fattahaminz) on Jun 4, 2020 at 1:15am PDT

“Hari ini kami on the way pergi Bata! Yaayy! Dapat keluar. Saya akan beli kasut baru jika ada urusan emergency sebab kasut-kasut saya semua dah tak muat,” katanya.

Diruangan komen rata-rata netizen teruja melihat pasangan itu yang sentiasa bahagia. Malah, ramai yang mendoakan semoga proses kehamilan dan kelahiran pelakon itu berjalan lancar dan dipermudahkan.

April lalu, Fazura mengesahkan dirinya hamil selepas dua tahun mendirikan rumah tangga. Fattah dan Fazura dijangka akan menyambut kelahiran anak sulung mereka akhir tahun ini.


Mimi Lana Reda Jika Tiada Lelaki Ganti Syafiq Kyle

Selepas lima tahun menjalin hubungan cinta, Mimi Lana mengesahkan hubungannya dengan Syafiq Kyle sudah pun berakhir sejak sebulan lalu. Bagaimanapun, Mimi berkata hubungan mereka masih baik, namun tiada jodoh antara mereka.

Mimi menafikan orang ketiga menjadi punca hubungan mereka terputus dan tiada akitan dengan soal populariti. Mengakui dirinya yang memutuskan hubungan berkenaan, Mimi berkata mereka berpisah kerana tiada lagi persefahaman.

Menerusi di Instagram, Mimi memuat naik satu perkongsian dimana dia reda jika ditakdirkan dirinya tidak bertemu dengan sesiapa dan menyerahkan segalanya kepada takdir.

“Berikan aku teman yang hatinya terikat pada Mu. Tapi jika aku ditakdirkan untuk tidak bertemu sesiapa, hanya pada Mu aku berserah,” katanya.

Terdahulu, Mimi berkata dia tidak mampu menipu bahawa dirinya juga turut bersedih kerana banyak kenangan yang pernah mereka cipta bersama, namun reda di atas apa yang berlaku.


Isteri Tomok Selamat Lahirkan Bayi Perempuan

Tahniah diucapkan kepada penyanyi Tomok dan isteri, Ayu Abas diatas kehadiran bayi perempuan yang merupakan cahaya mata ketiga mereka. Berita gembira itu dikongsikan oleh Tomok menerusi Instagram sebentar tadi.

Tomok juga sebelum itu sempat memuat naik gambar semasa berada di bilik bersalin ketika menemani isterinya. Turut memuat naik wajah comel anak ketiga mereka, Tomok meluahkan rasa syukur di atas kelahiran cahaya matanya itu.

Tomok atau nama sebenarnya Shah Indrawan turut menzahirkan ucapan terima kasih buat mereka yang mendoakan buat isteri dan anaknya. Bagaimanapun, Tomok belum mendedahkan lagi nama puterinya itu.

Tomok dan Rahayu mendirikan rumah tangga pada 2011. Pasangan ini mempunyai dua orang anak lelaki Arrianshah Akid, 9 dan Andrashah Iman, 5 tahun.


Ramona Zamzam Tak Ajar Anak Cakap Bahasa Melayu Sebab…

Sebagai rakyat Malaysia, sudah menjadi kemestian untuk seseorang itu bertutur dalam bahasa Melayu. Bagaimanapun, pelakon Ramona Zamzam mengakui tidak mengajar anaknya, Ivanna Alashkar bertutur dalam Bahasa Melayu.

Menurut Ramona, dia terpaksa menggunakan satu pilihan bahasa untuk berkomunikasi dengan anaknya yang sama digunakan bersama suaminya yang merupakan warga Palestin selepas mendapat saranan daripada doktor bagi mengelakkan kekeliruan.

“Sebenarnya ramai yang tanya soalan sama (sama ada anak faham Bahasa Melayu). Jawapannya, tak faham. Ia dicadangkan oleh doktor kami.

“Masa awal-awal kami bercakap dengan Ivanna ayahnya cakap bahasa Arab. Dia pergi tadika Cina jadi cikgu-cikgu dia cakap Mandarin dengan dia. Saya bercakap dalam Bahasa Melayu dan Bahasa Inggeris di rumah, tapi doktor cakap nanti bimbang Ivanna keliru.

“Sebabnya bahasa utama kami (saya dan suami) di rumah Bahasa Inggeris. Cadangannya ialah satu orang hanya cakap satu bahasa sahaja, jadi saya kekal dengan Bahasa Inggeris untuk elak kekeliruan,” jelasnya.

Dalam pada itu, Ramona berkata meskipun anaknya bertutur dalam Bahasa Inggeris tetapi dia yakin anaknya dapat menguasai pertuturan dalam bahasa Melayu kelak.

Malah, Ramona juga turut berbangga kerana sentiasa mendapat keputusan cemerlang dalam subjek Bahasa Melayu ketika di bangku sekolah itu meskipun belajar di sekolah Cina.

“Bukanlah sebab saya memang tak mahu ajar anak cakap Bahasa Melayu. Bahkan, saya bangga nak katakan yang subjek Bahasa Melayu memang selalu skor A, walaupun saya belajar di sekolah Cina.

“Cuma, saya percaya, kalau dah tinggal di Malaysia, 100 peratus yakin Ivanna akan pandai cakap Melayu. Sekali-sekala ada juga terlepas cakap Melayu, tapi saya fokus lebih kepada Bahasa Inggeris,” jelasnya.

Ramona mendirikan rumah tangga dengan Rami Alashkar pada 1 Mei 2015. Hasil perkahwinan, pasangan itu kemudian dikurniakan cahaya mata pertama, Ivanna Alashkar pada 7 Disember 2017.


Netizen Pertikai Zulin Aziz Mula Jual Produk Kurus

Tampil langsing dan berat badan menyusut, ramai yang terkejut dengan penampilan terbaru pelakon dan pengacara Zulin Aziz. Daripada berat badannya 85 kilogram, kini berat badan Zulin mencecah 58 kilogram.

Bertahun berusaha, gagal dan akhirnya berjaya bangkit kembali, Zulin berkata ianya tidak mustahil jika kita buang sikap malas. Ramai yang mengagumi Zulin kerana bukan mudah untuk menurunkan berat badan kerana perlukan usaha.

Baru-baru ini, Zulin ada berkongsikan video mengenai keperitan apabila ditinggalkan kekasih hati sebelum majlis perkahwinan mereka.

Video itu juga memaparkan transformasi Zulin yang berjaya menurunkan berat badan dan kini tampil langsing. Bagaimanapun, di akhir video itu Zulin mempromosikan satu produk kurus diberi nama ‘Magia Diet Mealz’.

Mereka ketawakan kisah hidup saya. Mereka mempersendakan dan memperlekehkan tiap apa yg saya usaha.Sakit mcmanapun saya sendiri cari penawarnya.Dengan kegagalan masa lalu membuatkan saya lebih bersemangat untuk bangkit dan mulakan hidup baru.. . Kalau saya boleh,anda 1000 kali mampu. . Lupakan kisah lalu,Magia masa depanmu?? @magiadietmealz_hq #stayhealthy #staystrong

A post shared by  ????? ???? (@zulinaziz) on Jun 3, 2020 at 9:25am PDT

Difahamkan, produk itu bertujuan untuk mengurangkan obesiti. Penghasilan produk itu berdasarkan formulasi daripada pakar teknologi makanan. Hasil tinjauan, produk tersebut bertindak sebagai pengganti makanan.

Menerusi perkongsian di Intagram, produk tersebut dikatakan boleh membuang toksin dan kotoran di dalam badan agar nutrien lain boleh diserap dengan mudah.

Seperti sudah dijangka, perkongsian itu menimbulkan rasa kurang senang netizen yang tidak bersetuju Zulin menjual cerita sedih untuk mempromosikan produk kurus keluarannya itu.

Malah, ramai yang tertanya-tanya adakah produk berkenaan betul-betul berkesan sedangkan sebelum ini Zulin mengatakan dia pemakanan dan mengamalkan rutin senaman.

Terdahulu, Zulin berkata dia tidak menyentuh nasi sejak tahun lalu lagi. Zulin juga mengakui sedang mengamal sejenis minuman yang dimana dirinya menjadi testimoni kepada produk berkenaan.


Adik Mira Filzah Bagi Hint Hubungan Cinta Kakak & Wan Emir

Komen adik Mira Filzah iaitu Aina Fadhilah menjadi perhatian ramai apabila menggunakan panggilan abang ipar kepada Wan Emir Astar ketika menitipkan ucapan sempena ulang tahun kelahiran ke-30 lelaki itu.

Ucapan ringkas ‘Happy Birthday BIL’ (brother-in-law) itu sekaligus mengukuhkan lagi dakwaan bahawa pasangan itu bakal disatukan sebagai suami isteri tidak lama lagi.

Dalam masa sama, Wan Emir dilihat ada memuat naik foto samar-samar yang menampakkan cincin di jari manis serta turut di ‘tagged’ nama Mira Filzah dan ibunya, Datin Mastura Yazid.

Menerusi perkongsian itu, Wan Emir meluahkan rasa syukur dengan segala kebaikan yang datang dalam kehidupannya dan tidak lupa mengucapkan terima kasih atas doa yang dikirimkan.

For the redha’ & unconditional care from my Ibu & Papa ??, for the heaven-sent Love of my life ??, for the unbreakable bond of us Brothers ??, for the solace and companions in families & friendships ???, for the kindness of every single one, for the countless memories and experiences ..for everything and everyone for who I am today, ??, Ya Rabb, Syukur syukur Alhamdulillah. I am blessed with what You have granted. Day by day, just wanting to be a better son, a better partner, a better friend, a better person, ..and a a better servant, to You. Forgive me, everyone, for all my weakness and shortcomings. And my utmost thanks, to everyone, for everything. Thank you for all the wishes & prayers, and may Allah bless us all. ‘Turning over a new leaf’. #ceritaPapa #ArahManaSyurga

A post shared by  Wan Emir Astar (@wanemirastar) on Jun 3, 2020 at 7:36am PDT

“Hari demi hari, hanya ingin menjadi anak lelaki yang lebih baik, pasangan yang lebih baik, rakan yang lebih baik, orang yang lebih baik dan hamba yang lebih baik, kepadaMu.

“Maafkan saya, semua orang, atas semua kelemahan dan kekurangan saya. Dan terima kasih yang kepada semua untuk segalanya.

“Terima kasih atas segala ucapan dan doa. Semoga Allah memberkati kita semua,” tulisnya.

Terdahulu, teka-teki status pelakon cantik itu terjawab apabila dia mengesahkan hatinya sudah pun dimiliki. Perkara itu didedahkan oleh Mira ketika siaran langsung di Facebook bersama Ustazah Asma’ Harun.

Mira mendedahkan bahawa dia dan keluarga sebelah lelaki sudah pun bertemu. Mendengar kenyataan itu, Ustazah Asma’ menjelaskan dalam agama Islam persetujuan antara kedua belah keluarga merupakan tanda ikatan pertunangan.


Wawa Zainal Hanya Guna Pinggan Percuma Sejak Mula Kahwin

Sedang hangat diperkatakan mengenai pinggan viral penuh warna warni di media sosial, bagaimanapun berbeza dengan pelakon Wawa Zainal yang lebih senang dan selesa menggunakan pinggan mangkuk percuma.

Menerusi perkongsian di Instagram, Wawa berkata mereka sekeluarga tiada pinggan mahal-mahal tetapi hanya gunakan pinggan percuma yang didapati menerusi pembelian ubat gigi.

BACA: Wawa Zainal Mahu Tambah 2 Anak Lagi Sebelum Umur 30

Katanya lagi, pinggan tersebut digunakan sejak mula berkahwin dengan Aeril Zafrel dan masih digunakan lagi sehingga kini.  Wawa turut berkongsikan hidangan yang dimasaknya bersama pinggan yang sangat sinonim dikalangan rakyat Malaysia.

kite xde pinggan mahal2,pinggan viral pun xde.. pinggan free ubat gigi darlie je ada?? pinggan ni dari zaman memula kahwin dgn aeril lagi. masih ada lagi smpi skg?

A post shared by  Wawa Zainal ®? (@w4w4_zainal) on Jun 3, 2020 at 5:46am PDT

Perkongisian Wawa itu mendapat pelbagai reaksi daripada netizen yang memuji sikap pelakon itu yang sentiasa bersederhana. Malah, ramai yang berkongsikan mereka juga menggunakan pinggan tersebut kerana kualitinya lebih baik berbanding pinggan viral.

Dalam pada itu, netizen juga mengatakan pinggan mahal ke murah tidak penting, apa yang penting hidangan yang dimasak sedap dan dengan kasih sayang. Rasanya mak-mak kita pun masih ada pinggan ini dirumah, walaupun percuma tapi tetap jadi kesayangan.


Pereka Fesyen Dedah Perangai Diva Miss Universe Malaysia

Sejak beberapa hari lalu hangat diperkatakan mengenai bekas ratu cantik Miss Universe Malaysia, Samantha Katie James dikecam hebat apabila dia memuat naik kenyataan berbaur perkauman mengenai insiden rusuhan di Amerika Syarikat.

Kemudian tular videonya didakwa mabuk dan bergaduh ketika pertandingan Miss Universe 2018. Malah, satu demi satu pendedahan terus dibongkar mengenai sisi ratu cantik itu.

Terbaru, seorang pereka fesyen tempatan yang enggan namanya didedahkan memberitahu tidak senang dengan gadis itu serta sudah serik untuk bekerjasama dengan Samantha yang dikatakan mempunyai sikap tidak profesional.

Malah, Samantha juga dikatakan mempunyai masalah komunikasi dan sikap terutama ketika sesi perbincangan. Ujarnya lagi, Samantha juga tidak mesra degan orang lain seperti Ratu Cantik yang selalu kita lihat.

“Saya pernah dipelawa untuk menyiapkan dresnya untuk acara Miss Universe ketika itu. Pertama kali bertemunya, dia punyai ‘attitude’ ketika meeting.

“Saya dapat rasakan aura diva dia yang tak teruja pun ketika perjumpaan itu. Asyik main phone, pakai skirt pendek dan baju seksi bertali halus, yang mana perkara itu tidak manis sebagai seorang Ratu Cantik.

“Malah, dia juga bukan seperti Ratu Cantik yang kita selalu tengok. Tidak mesra pun dengan orang lain, katanya kepada Gempak.

Pereka fesyen itu juga menyifatkan Samantha seorang yang keras kepala dan tidak menghormati orang lain. Katanya lagi, Samantha didakwa mahukan pakaian yang seksi dan dada terdedah.

“Dia tidak hormat orang dan demanding nak itu nak ini. Dia nak yang seksi, slit tinggi, dedah dada dan enggan mendengar idea orang lain.

“Memanglah pereka fesyen pun mahukan satu gabungan idea dan pendapat yang dipersetujui kedua-dua belah pihak.

“Tetapi, pereka fesyen pun ada kredibiliti dan estetik mereka. Selain itu, mereka pun mahu menyampaikan mesej dengan rekaan baju itu. Apa yang boleh saya katakan pertemuan itu satu sesi yang dingin dan tak menyeronokkan,” katanya.

Difahamkan, pereka fesyen tersebut terpaksa menolak tawaran untuk menghasilkan busana Miss Universe kerana ingin menjaga reputasi dan kredibilitinya.


“Beri Peluang Kedua Untuk Mereka Yang Hilang Kerja Kerana COVID-19”

Baru baru ini kami ada bertanyakan kepada netizen berkaitan harapan mereka akan kehidupan selepas tamat pandemik COVID-19 dan lebih 1,500 orang memberikan pandangan dan menyuarakan keluh kesah mereka yang memikirkan masa hadapan.

Paling ketara, ramai antara anda yang risau tentang status pekerjaan yang masih menjadi tanda tanya apabila ekonomi Malaysia dijangka mengalami penyusutan ketara akibat COVID-19.

Majoriti dari komen yang kami terima memaklumkan yang mereka mahu kerajaan untuk mewujudkan peluang pekerjaan yang lebih banyak kepada rakyat Malaysia terutama buat mereka yang hilang pekerjaan akibat pandemik yang sedang melanda seluruh dunia ini.

Ada juga yang meminta supaya kerajaan memberikan perhatian kepada bidang kerja yang sebelum ini dimonopoli oleh pekerja asing untuk diberikan kepada tenaga tempatan sekaligus membantu ramai rakyat Malaysia untuk mendapatkan punca pendapatan tetap.

Untuk merancakkan lagi ekonomi negara selepas ini, ada netizen mencadangkan untuk kerajaan memberikan bimbingan dan bantuan modal untuk mereka yang mahu memulakan perniagaan secara kecil-kecilan selain turut membantu mewujudkan peluang pekerjaan.

Kami yakin kita semua akan berjaya harungi semua cabaran ini bersama dan harapnya ada inisiatif khas dari kerajaan kita untuk wujudkan lebih banyak peluang pekerjaan dan cara untuk kita semua menjana pendapatan selepas pandemik COVID-19 ini berakhir.


Bekas Kekasih Cari Balik Zulin Aziz Selepas Tampil Langsing

Ramai yang terkejut dengan penampilan terbaru Zulin Aziz yang semakin langsing dan berat badannya semakin susut. Zulin berkata dia nekad untuk menurunkan berat badan selepas menerima pelbagai kutukan dan cacian daripada rakan-rakan.

Zulin juga mengakui mengakui bentuk fizikal dan rupa paras kurang menarik menjadi punca dia putus cinta pada Oktober tahun lalu. Malah, Zulin mengakui penampilan terbarunya membuatkan bekas teman lelakinya  kembali menghubunginya.

BACA: Kongsi Foto Bersama, Ikhlas Jalil Akui Dah Lama Minat Zulin Aziz

“Saya tak suka hidup di masa lalu. Memang bekas teman lelaki ada menghubungi untuk kembali berbaik tapi ia tidak akan pernah berlaku kerana dia hanya sesuai berada di masa lalu saya saja.

“Segala cacian dan kutukan yang pernah dilemparkan kepada kawan-kawan di belakang saya membuatkan saya bulat hati untuk turunkan berat badan demi kebaikan.

“Hubungan kami musnah sebab dia tidak ikhlas menerima diri saya seadanya biarpun di depan saya dia memberikan pelbagai janji manis,” katanya kepada Harian Metro.

Mengulas mengenai gosip dengan pelakon Ikhlas Jalil, Zulin berkata mereka hanya sekadar berkawan. Ujarnya, pengalaman lalu banyak mengajarnya untuk mengenali hati budi seseorang dengan lebih mendalam.

“Pengalaman lalu banyak mengajar saya untuk lebih berhati-hati. Kalau dulu mungkin saya terlalu memilih atau menyukai seseorang sedangkan dia tidak sesuai untuk kita, tapi sekarang ini saya lebih selesa berkawan dengan semua orang.

“Mengenai hubungan saya dengan Ikhlas kami hanya sekadar kawan. Kami mula bertegur sejak Ramadan lalu. Buat masa ini saya selesa berkawan dengan semua.

“Saya takut nak cakap lebih-lebih sebab soal jodoh ini rahsia Allah SWT. Tapi, saya selalu berdoa agar dikurniakan teman lelaki yang terbaik untuk saya selepas beberapa kali gagal dalam percintaan,” katanya.


Zizie Izette Umum Ambil Anak Angkat Lagi

Nampaknya, bertambah besar keluarga Datin Seri Zizie Ezette selepas ini. Selepas membesarkan dua anak angkat beberapa tahun lalu, Zizie mengumumkan bakal mengambil seorang lagi anak angkat tahun depan.

Perkara itu dikongsikan menerusi Instagramnya dimana Zizie berkata dia dalam proses menguruskan pengambilan tersebut di Pejabat Kebajikan Masyarakat Gombak.

BACA: Zizie Ezette Tak Nak Jadi Ahli Politik, Tak Berbakat Macam Suami

Zizie berkata dia sudah lama berhasrat untuk mengambil anak angkat lagi namun tergendala kerana dua kali menimang cahaya mata. Dalam pada itu, Zizie berkata dia melalui prosedur pengambilan anak angkat sama seperti orang lain.

“Baru lah ada kelapangan. Sebelum ni mommy sorang ni sibuk mengandung dan beranak je 3 tahun berturut-turut. Tahun ni baru dapat relax sikit. Insya-Allah tahun depan ada lagi sorang. Eh!.

“Kepada yang bertanya, saya guna prosedur yang sama mcm orang lain dan betul mengikut undang-undang. Kena beratur, ambik nombor, tunggu giliran. Isi borang. Semuanya. Tiada keistimewaan atau guna cable,” tulisnya.

Zizie mendirikan rumah tangga dengan Ahli Parlimen Kinabatangan, Datuk Seri Bung Moktar Radin pada Disember 2009. Mereka dikurniakan kembar lelaki iaitu Aadam Zac Izette dan Aaleph Zeke Izette, 2, serta anak perempuan, Aalisa Belle Izette.

Pasangan itu turut mempunyai dua anak angkat iaitu Nayla Nurjenna, 4 dan Aaric Zayn Izette, 2.


Mimi Lana Sahkan Putus Cinta Dengan Syafiq Kyle

Selepas 5 tahun menyulam cinta, Mimi Lana mengesahkan hubungannya dengan Syafiq Kyle sudah pun berakhir sejak sebulan lalu. Malah, kedua-dua mereka saling tidak lagi mengikuti Instagram masing-masing.

Enggan mendedahkan punca perpisahan antara mereka, Mimi berkata mereka berpisah kerana tiada lagi persefahaman. Mimi menafikan orang ketiga menjadi punca hubungan mereka terputus.

“Apa yang boleh saya katakan antara kami sudah tiada persefahaman. Ini tiada kaitan dengan soal populariti atau gangguan orang ketiga.

“Hubungan kami masih baik dan tidak pernah bermasam muka… Anggap sahaja kami tiada jodoh,” katanya kepada BH Online.

Mengakui dirinya yang memutuskan hubungan berkenaan, Mimi berkata dia tidak mampu menipu bahawa dirinya juga turut bersedih, namun reda di atas apa yang berlaku.

“Bohonglah kalau nak kata saya tak sedih dengan perpisahan ini. Lima tahun menjalinkan hubungan, banyak kenangan yang pernah kami cipta bersama.

“Hendak buat macam mana, kenalah reda dengan apa yang berlaku. Hidup harus diteruskan. Fokus saya sekarang ini adalah untuk terus memajukan diri dalam bidang lakonan.

“Soal cinta, saya ketepikan dulu. Bila hidup solo, senanglah untuk saya merancang kerjaya seni saya,” katanya.


Nyanyian Terkucil, Nabila Razali Akui Tak Jaga Makan

Baru-baru ini hangat diperkatakan apabila tular nyanyian Nabila Razali yang ‘terkucil’ ketika menyanyikan lagu Peluang Kedua secara langsung, rata-rata netizen mempersoalkan kemampuan vokal penyanyi itu.

Hampir seminggu mendiamkan diri, akhirnya Nabila tampil memuat naik satu video menjelaskan mengenai isu hangat tersebut. Mengakui kesilapannya, Nabila berkata perasaannya gugup dan kurang latihan punca insiden itu terjadi.

A post shared by  Second Chance ? (@nabila.razali) on Jun 2, 2020 at 8:10pm PDT

“Saya buat video ini bukan untuk menegakkan benang yang basah. Seperti yang korang tengok, persembahan saya sangat memalukan. Saya kesal dengan apa yang berlaku.

“Selepas saya nilai semula video itu, saya kurang warm up, tak jaga makan sepanjang PKP, saya lama tak buat persembahan. Jujur saya cakap malam itu malam paling gementar buat saya.

“Saya tahu ramai yang meletakkan harapan yang tinggi, tapi saya gagal dalam cubaan pertama saya,” katanya.

Bagaimanapun, Nabila berkata dia mengakui terkilan dengan kritikan yang teruk daripada netizen yang menghentam persembahannya. Nabila turut menyifatkan komen yang diberikan terlalu kejam dan kasar.

“Sampaikan saya terfikir bagaimana mereka dibesarkan sampai sanggup guna ayat kasar sebegitu kepada orang yang mereka tak kenal.

“Kepada yang nak komen tu, komenlah dengan cara berhemah sebab komen anda menggambarkan keperibadian anda,” ujarnya.

Dalam pada itu, Nabila berkata insiden tersebut tidak sedikit pun mematahkan semangatnya untuk terus pergi lebih jauh. Ujarnya, dia juga manusia biasa yang tidak lari daripada melakukan kesilapan.

“Kita pun manusia biasa juga yang tak boleh lari daripada melakukan kesilapan. Cuma, kesilapan kami ini ditonton oleh jutaan orang. Jadi, janganlah asyik nak menghukum.

“Segala komen positif dan negatif saya terima dengan hati terbuka. Saya jadikan iktibar pada masa akan datang. Selepas apa yang berlaku ini juga, buat saya sedar siapa kawan kita sebenar,” katanya.


Man Raja Lawak Berjaya Turun 30 Kg Dalam Masa 3 Bulan

Penampilan terbaru pelawak Man Raja Lawak menjadi perhatian ramai apabila kelihatan semakin ‘slim’ dan berat badannya semakin susut. Bentuk fizikalnya sememangnya jauh berbeza dengan sebelum ini.

Berjaya menurunkan berat badan dari 98 kilogram kepada 68 kilogram, Man berpuas hati dengan berat badannya kini. Tidak lokek berkongsikan rahsia, Man berkata dia mengamalkan minuman kesihatan sejak tiga bulan lalu serta mengamalkan pemakanan sihat.

“Tak sangka pula minuman kesihatan itu berkesan dan sesuai dengan badan saya. Hanya cuba-cuba minum sahaja untuk mendapatkan hasilnya.

“Selama tiga bulan minum, kini nampak hasilnya. Alhamdulillah, saya sudah kurus berbanding bertubuh gempal sebelum ini sejak bertahun-tahun lama.

“Bukan tak pernah cuba produk kurus lain sebelum ini, tapi tidak serasi dan sesuai dengan saya agaknya kerana tidak membawa kesan perubahan berat badan,” katanya kepada Harian Metro.

Dalam pada itu, Man turut berkongsikan berita gembira ukuran pinggangnya juga berubah dari 40 inci sebelum ini kepada 32 inci. Malah, dia kini boleh memakai baju bersaiz M.

“Ukur lilit pinggang saya sudah kurang lapan inci. Saya juga sudah boleh pakai baju bersaiz M. Sebelum ini saya pakai saiz XXL.

“Selain itu, saya juga sudah lama tak ambil langsung minuman manis dan bergula. Kini, teh tarik pun saya dah nampak macam air longkang. Tak ada keinginan nak minum seperti dulu,” katanya.

Kongsi Man lagi, dia juga kini mengurangkan pengambilan nasi tetapi masih bertenaga ketika bekerja kerana masih mengamalkan pengambilan makanan berkhasiat yang lain.


Bekas Ratu Cantik Mohon Maaf, Mengaku Salah Tulis

Umum mengetahui sedang hangat diperkatakan seluruh dunia mengenai tragedi pembunuhan lelaki berkulit hitam di Amerika Syarikat, George Floyd yang membawa isu rasis di negara itu.

Perkara itu turut menjadi bualan ramai di Malaysia, malah lebih kecoh apabila bekas ratu cantik Miss Universe Malaysia, Samantha Katie James dikecam hebat apabila dia memuat naik pandangan peribadinya mengenai insiden rusuhan di AS.

Rata-rata netizen berpendapat, kenyataan Samantha itu keterlaluan dan bersifat perkauman. Bagaimanapun, selepas dikecam teruk, bekas ratu cantik itu tampil membuat permohonan maaf di Instagram miliknya.

Tampil menjelaskan kenyataannya sebelum ini, “black people choose to be black” dan “to the black people, relax, take it as a challenge, it makes you stronger”, Samantha akui dia gagal menyampaikan mesej dengan baik kepada netizen.

Samantha mengakui dia seharusnya menggunakan perkataan serta ayat yang berbeza dan akan bertanggungjawab sepenuhnya terhadap kenyataan yang dikeluarkan tempoh hari.

Dia juga mengakui bahawa dia adalah kacukan Cina Malaysia dan bapanya adalah orang Brazil. Ibu bapa angkat yang membesarkannya pula berbangsa India Malaysia.

Terdahulu, Samantha didakwa menaikkan posting bahawa gerakan #BlackLivesMatter merupakan bukti jelas golongan White Americans telah menang, dan menganggap kalangan pemprotes sebagai ‘bodoh’.

“Saya tak tinggal di Amerika Syarikat dan ia tiada kena mengena dengan saya. Tetapi bagi saya, ia kelihatan seperti orang putih sudah menang.

“Jika anda marah, anda bertindak balas dalam kemarahan dan penuh penderitaan, ia bermaksud anda telah dikuasai perasaan itu. Mereka sudah menguasai anda.

“Anda memilih untuk lahir sebagai ‘coloured person’ atas sebab tertentu. Terimalah seadanya. Sehingga sekarang kelaparan dan kemiskinan masih wujud. Ia adalah seadanya. Ia tidak dapat dielakkan. Lebih baik anda bertenang, lindungi hati anda, jangan biarkan ianya rapuh,” katanya lagi.


Intan Ladyana Terima Hadiah Istimewa Daripada Harris Alif

Meskipun jarak usia 17 tahun, namun ia tidak menghalang Harris Alif dan Intan Ladyana untuk menjalin hubungan cinta. Menyambut ulang tahun kelahiran yang ke-38 tahun semalam, Intan menerima hadiah istimewa daripada kekasihnya.

Menerusi perkongsian di Instagram, Intan memuat naik foto hadiah sejambak bunga ros berwarna merah berserta kad ucapan romantis daripada Harris.

A post shared by  ? (@intanladyana) on Jun 2, 2020 at 1:30am PDT

Pada kad tersebut, Harris berkata Intan merupakan seorang insan yang sangat istimewa dimatanya dan banyak mengubah dirinya. Dalam pada itu, Harris juga turut memuat naik fotonya bersama Intan berserta ucapan hari jadi buat kekasihnya.

Perkongsian Harris itu menimbulkan pelbagai reaksi daripada netizen yang teruja melihat pasangan tersebut. Malah, ramai yang mengatakan wajah Harris dan Intan seperti seiras.

Tidak kurang juga, ramai yang mendoakan yang terbaik buat pasangan ini serta berharap hubungan yang dibina kekal hingga ke jinjang pelamin.

Terdahulu, Harris berkata dia sudah mengenali Intan sembilan tahun lalu namun mula rapat semenjak beberapa bulan lalu apabila mereka sering berhubung. Harris mendedahkan dia terpikat dengan Intan yang mempunyai keperibadian baik.


Berjauhan Dengan Anak, Faye Kusairi Tak Tertanggung Menahan Rindu

Susulan Perintah Kawalan Pergerakan Bersyarat (PKPB), ramai yang terkesan dengan pelaksanaan oleh kerajaan itu bagi memutuskan rantaian wabak COVID-19. Lebih sedih apabila tidak dapat berjumpa dengan mereka yang tersayang.

Terpaksa berjauhan dengan anak yang kini berada di Miri, Sarawak bersama ahli keluarganya, Faye Kusairi hanya dapat mampu menatap gambar dan video anaknya, Alif sebagai pengubat rindu.

Menerusi perkongsian di Instagram, Faye meluahkan rasa sedih kerana melihat anak di skrin telefon tidak akan sama kerana dia terlepas untuk melihat anaknya membesar di depan mata.

“Hari hari Mommy video call Alif takkan sama dengan masa Mommy terlepas dengan Alif membesar. Mommy tau Alif is in great hands with Ann & Atok in Miri, but Mommy also know that you miss me and Ayah too,” tulisnya.

Dalam pada itu, Faye berkata dia tidak dapat menahan menanggung rindu dan menunggu untuk bertemu anaknya sangat menyeksakan.

Bagaimanapun, Faye berkata dia yakin Alif dijaga dengan baik oleh ahli keluarganya demi memastikan keselamatan dan kesihatan anaknya.


Ernie Zakri Backup Nabila Razali, Lumrah Biasa ‘Terkucil’

Baru-baru ini tular di media sosial video Nabila Razali yang terkucil ketika menyanyikan lagu Peluang Kedua secara langsung. Susulan kesilapannya itu, rata-rata netizen mempersoalkan kemampuan vokal penyanyi itu.

Tampil mempertahankan rakan artisnya itu, Ernie Zakri mengatakan apa yang berlaku pada Nabila itu adalah perkara biasa buat seorang penyanyi. Malah, dirinya juga pernah berdepan perkara sama dua tahun lalu.

“Perkara macam ini adalah sesuatu yang normal bagi semua penyanyi bukan saja saya atau Nabila. Untuk semua penyanyi saya pasti semua pernah berlaku kesilapan atas pentas. Apa saja tak kisah dari sudut suara, lirik dan terjatuh. Ini orang panggil ‘accident on stage’.

“Cuma nasib saya dan Nabila apabila menyanyi dalam program siaran langsung. Orang menonton dan terus perkatakan.

“Mungkin ada juga pernah tercekik atau ‘accident on stage’, tapi persembahan luar dan bukan secara langsung di TV,” katanya kepada Harian Metro.

Dalam pada itu, Ernie berkata daripada memikirkan apa yang diperkatakan netizen lebih baik kita tidak mempedulikannya dan terus bangkit memberikan persembahan terbaik selepas ini.

“Dalam industri ini kita kena sentiasa positif dengan semua kawan-kawan artis. Saya sokong Nabila dan apa saja dia buat. Kesilapan boleh saja berlaku. Saya berasakan kalau warganet cakap apa pun, itu pilihan mereka.

“Saya tak boleh kata jangan kutuk dan hentam kami. Tidak boleh kerana mereka ada hak untuk perkatakan. Cuma sebagai penyanyi kami ditugaskan untuk menyanyi dan menyampaikan tanggungjawab. Macam kerja lain juga, mesti ada sedikit kesilapan. Kami juga manusia biasa.

“Tak bermaksud sebagai penyanyi tak boleh ada ‘kemalangan’ di pentas. Ia akan berlaku bila-bila masa saja. Cuma, kita kena belajar dari kesilapan. Itu saja,” katanya.

Terdahulu, Nabila tampil memohon maaf menerusi Instagramnya kerana gagal membawa lagu Peluang Kedua dengan baik dan menghampakan para peminat.


Hans Isaac Pulangkan Gaji Selama 13 Bulan Sebagai Pengerusi FINAS

Hangat diperkatakan tentang perlantikan pengerusi Perbadanan Kemajuan Filem Nasional Malaysia minggu lalu, terbaru, bekas pengerusi Finas, Datuk Hans Isaac memulangkan semua gaji dan elaun diterima sepanjang 13 bulan memegang jawatan .

Hans berkata, dia tidak pernah mahukan apa-apa ketika memegang jawatan tersebut. Malah, wang gajinya itu akan disalurkan kepada semua penggiat seni belakang tabir yang terjejas akibat penularan pandemik Covid-19.

“Jadi, sekarang apabila sudah tidak berada dalam agensi itu, saya akan pulangkan semua kepada industri dengan membantu golongan pekerja belakang tabir seperti jurukamera, ‘runner’, jurusolek dan sesiapa saja yang terbabit.

“Saya tahu ramai daripada mereka yang terjejas apabila penggambaran perlu diberhentikan. Jadi, kalau ada yang memerlukan boleh datang berjumpa saya dan saya juga akan cuba mencari mereka,” katanya kepada Harian Metro.

Dalam pada itu, mengulas mengenai penamatan kontraknya, Hans mengakui dia sudah menjangkakan perkara itu dan tidak terasa hati. Bagaimanapun dia sudah melakukan yang terbaik sepanjang 13 bulan menerajui agensi itu.

“Seperkara saya nak cakap, inilah masalah yang berlaku di Finas. Kalau tukar kerajaan, pimpinan dalam agensi ini pun ditukar. Sampai bila pun masalah tak selesai dan pembaharuan sukar dicapai.

“Malah, ia kena mula dari awal semula. Sekurang-kurangnya habiskan kontrak jawatan itu dulu,” katanya.

Hans yang dilantik menjadi Pengerusi Finas pada 8 April tahun lalu ditamatkan kontrak daripada jawatan itu pada 23 Mei lalu. Tempat Hans digantikan dengan Zakaria Abd Hamid yang juga aktivis masyarakat.


“Kerana Dikecam, Allah Naikkan Darjat Bukan Gadis Biasa”

Meskipun Bukan Gadis Biasa sudah pun melabuhkan tirainya sejak seminggu lalu, namun drama tersebut masih lagi mejadi bualan hangat netizen. Mana tidaknya, drama tersebut dikecam gara-gara solekan tua dan suntingan ditahap teruk.

Meskipun dikecam, Sheila Rusly meluahkan rasa syukur drama tersebut berjaya meraih lebih 11 juta tontonan sepanjang 28 episod ditayangkan. Menurut Sheila, dia tidak menyimpan dendam kepada sesiapa yang mengecam.

BACA: Jinggo Perjelas Kenapa Tak Pilih Pelakon Lama Bawa Watak Opah

“Alhamdulillah, sudah tentu saya sentiasa bersyukur. Macam saya selalu cakap, setiap kejadian mesti ada hikmah, setiap kesedihan ada kegembiraan dan setiap kepayahan ada kesenangan.

“Walaupun orang kecam dan cakap macam-macam mengenai saya dan produksi saya, tapi saya percaya ada benda lain yang Allah nak beri. Jadi, ini (kejayaan) agaknya hikmahnya,” katanya kepada mStar Online.

Sheila turut berterima kasih kepada mereka yang mengecam dan menghina kerana disebabkan mereka Bukan Gadis Biasa menerima ganjaran hebat seperti ini.

“Malah, saya ucap terima kasih kepada mereka. Mungkin disebabkan kecaman mereka, itulah Allah naikkan darjat drama Bukan Gadis Biasa,” katanya.

Susulan sambutan luar biasa Bukan Gadis Biasa, ramai yang tertanya-tanya sama ada akan ada atau tidak sambungan drama berkenaan, bagaimanapun Sheila mengatakan tidak akan ada drama Bukan Gadis Biasa 2.

“Tidak akan ada drama Bukan Gadis Biasa 2 sebab Opah Aminah pun sudah mati. Insya-Allah selepas ini saya akan terbitkan drama yang berbeza gendre tapi tunggu PKP tamat baru akan mulakan penggambaran,” katanya.


Elfira Loy Beri Anak iPhone Di Usia 8 Bulan

Perkongsian Elfira Loy baru-baru ini menjadi perhatian ramai apabila pelakon itu berkongsikan dia membenarkan anak lelakinya Muhamad Rayyan Khalaf menggunakan telefon bimbit pada usia lapan bulan.

Malah, Elfira turut mengatakan dia memberikan iPhone supaya anaknya tidak mengganggu telefonnya. Bagaimanapun, perkongsiannya itu menimbulkan rasa kurang senang netizen kerana takut ianya akan mengganggu tumbesarannya.

Netizen berkata ianya terlalu awal untuk mendedahkan anak sekecil itu kepada gajet. Tidak kurang juga ada yang mengharapkan perkongsian itu hanya untuk mempromosikan produk semata-mata.

Bagaimanapun, Elfira berakata dia hanya membenarkan anaknya untuk bermain gajet dalam waktu yang singkat sahaja kerana Rayyan lebih suka bermain dengannya.

Dalam pada  itu, netizen turut mengatakan Rayyan sangat bertuah kerana masih kecil lagi sudah diberikan iPhone sedangkan mereka yang bergaji setiap bulan pun belum mampu untuk memiliki telefon pintar itu.


“Doakan Mana Tahu Ada Rezeki Anak PKP”

Pejam celik usia perkahwinan Izzue Islam dan isteri, Awin Nurin sudah pun memasuki tujuh tahun. Menyambut ulang tahun perkahwinan hari ini, lebih istimewa tarikh 2 Jun juga merupakan tarikh lahir Izzue.

Bagaimanapun, Izzue berkata sambutan tahun ini disambut dengan sederhana dan hanya makan-makan di rumah sahaja. Ujarnya, sepanjang Perintah Kawalan Pergerakan (PKP) dia dan isteri banyak menghabiskan masa bersama dan berehat.

“Tahun ni lain sikit. Sambutan yang dibuat sederhana sahaja kerana kami masih tidak pasti untuk makan di luar. Jadi kami order makanan, dan makan di rumah sahaja.

“Lagipun berbulan Perintah Kawalan Pergerakan (PKP) dikenakan membuatkan kami sentiasa bersama di rumah. Buat video, bergaduh, bergurau, berbual, jadi macam tak perlu nak buat surprise seperti saban tahun kami lakukan.

“PKP ni memang kami betul-betul rehat dan betul-betul bersama. Doakan mana tahu kalau-kalau ada rezeki anak PKP,” katanya kepada Astro Gempak.

Sebelum ini merancang untuk membuat rawatan IVF, bagaimanapun hasrat mereka itu perlu ditangguhkan kerana PKP.

“Rancangnya nak buat proses rawatan IV tu pada tahun ni, tapi nampaknya kena tunggu dululah sebab PKP. Tapi kami tetap gembira kerana kami sentiasa ada untuk satu sama lain,” katanya.

November tahun lalu, Izzue berkongsikan Raja Permaisuri Agong, Tunku Hajah Azizah Aminah Maimunah Iskandariah ingin membantunya dan isteri untuk mendapatkan zuriat.


Guna Kekerasan Terhadap Polis, Farid Kamil Dipenjara 13 Bulan

Memetik laporan Harian Metro, pelakon dan pengarah Datuk Farid Kamil Zahari dihukum penjara 13 bulan atas tuduhan menggunakan kekerasan jenayah dan mengeluarkan perkataan tidak sopan terhadap seorang anggota polis.

Pada 21 Jun tahun, Mahkamah Majistret Petaling Jaya memerintahkan suami kepada pelakon Datin Diana Danielle itu membela diri atas empat pertuduhan termasuk menampar anggota polis trafik dan orang awam di Balai Polis Trafik Kota Damansara pada 2018.

BACA: Farid Kamil Akui Kawan Jauhkan Diri Sejak Keluar Masuk Penjara

Pada 16 Januari 2018, Farid Kamil mengaku tidak bersalah di atas dua pertuduhan iaitu dengan sengaja mendatangkan kecederaan kepada Ashraf Ahmad, 36 dan Konstabel Mohd Nizam Jamaluddin, 25.

Farid Kamil juga didakwa menggunakan kekerasan jenayah terhadap Mohd Nizam dengan niat menghalangnya melakukan tugas.

Untuk pertuduhan keempat, Farid turut didakwa berkelakuan tidak senonoh dengan mengeluarkan perkataan tidak sopan terhadap Mohd Nizam sehingga boleh mendatangkan kemarahan.

Terdahulu, Farid Kamil telah pun menjalani beberapa bulan hukuman penjara selepas didapati melakukan kesalahan berkaitan dadah.


“Saya Cepat Emosi, Tengok Kucing Terbiar Pun Menangis”

Sebut sahaja nama Wan Maimunah, pasti ramai tahu pelakon veteran itu sememangnya popular dengan watak air mata. Berapa bulan lalu tular videonya menangis terharu dengan sumbangan yang diberikan kepadanya.

Bagaimanapun, Wan Maimunah berkata setiap kali dikunjungi tetamu pasti dia akan menangis terharu. Bukan sengaja dibuat-buat, Wan Maimunah atau lebih mesra dengan panggilan ibu mengakui hatinya mudah tersentuh.

Baru-baru ini, air mata Wan Maimunah gugur lagi apabila menerima kunjungan Presiden Persatuan Karyawan Malaysia (Karyawan), Datuk Freddie Fernandez dan wakil Kementerian Pelancongan, Seni dan Budaya Malaysia.

“Saya memang cepat emosi dan mudah menangis. Bukan membabitkan manusia sahaja tapi kalau tengok kucing terbiar pun saya akan menangis.

“Saya amat berterima kasih kepada Datuk Freddie dan pihak kementerian kerana ingat pada saya. Setiap yang baik pasti baik juga balasannya. Saya tak dapat membalasnya,” katanya kepada Harian Metro.

Dalam pada itu, Wan Maimunah berkata dia menghadiahkan sekeping wang RM1 pada mereka yang mengunjunginya. Wang kertas itu turut ditandatangnaninya kerana ia pasti akan berharga selepas dia tiada suatu hati nanti.

“Bagaimanapun, selepas solat Subuh tadi, saya mendapat ilham mahu menghadiahkan sekeping wang RM1 kepada setiap yang hadir hari ini sebagai tanda kenangan.

“Tandatangan ini diturunkan pada tarikh bersejarah 1 Jun 2020. Keputusan ini terlintas tiba-tiba. Wang ini pun ikut siri yang sudah lama saya simpan,” katanya.


Ustaz Ebit Lew Mahu Buka Pasar Raya Harga Barang Paling Murah

Mempunyai 3 cawangan restoran dan mempunyai sebuah butik menjual kurta, Ustaz Ebit Lew meluahkan hasratnya untuk membuka 10 cawangan pasaraya menjual barangan runcit yang diberi nama Elews Mart.

Berkongsikan perkembangan terbaru mengenai perancangannya itu, Ustaz Ebit berkata beliau sedang berusaha untuk mencari pembekal barangan runcit paling murah untuk pasar raya yang akan dibuka kelak.

Menerusi perkongsian itu, Ustaz Ebit turut memohon doa agar segala urusan untuk membuka pasar raya tersebut dipermudahkan serta memperoleh pembekal barangan runcit paling murah.

Perkongsian Ustaz Ebit itu mendapat pelbagai reaksi daripada netizen yang mendoakan agar perjuangan pendakwah itu dipermudahkan. Malah, ada dikalangan netizen yang menyuarakan hasrat untuk membantu serta menjadi pembekal.

Dalam pada itu, ramai yang mendoakan semoga pendakwah itu dimurahkan rezeki supaya dapat membantu lebih ramai mereka yang kesusahan.

Netizen juga berkata, dengan pembukaan pasar raya itu sekaligus dapat memberi banyak peluang pekerjaan kepada mereka yang memerlukan.


Ahmad Idham Dedah Individu Guna Gelaran ‘Datuk’ Palsu

Perkongsian Ahmad Idham menerusi Instagramnya menjadi perhatian ramai apabila pengarah itu mendedahkan seorang individu dikenalinya telah menggunakan gelaran palsu demi kepentingan peribadi.

Menerusi posting itu, Ahmad Idham turut memuat naik hasil semakan status berkenaan. Menurut Idham, tindakannya itu adalah untuk menyedarkan individu berkenaan bahawa penipuan itu merupakan perkara serius dan memalukan.

Menurutnya lagi, individu berkenaan merupakan kenalan yang dikenalinya secara peribadi. Ujarnya, dia sudah lama mengetahui tentang perkata itu namun ianya telah menjadi semakin serius.

“Kami mahu dia tahu bahawa mempunyai darjah kebesaran seperti Datuk bukan sesuatu yang boleh dibuat main terutama sekali jika seseorang itu langsung tidak memilikinya,” katanya kepada mStar Online.

Dalam pada itu, Ahmad Idham mengakui telah pun membuat teguran secara ‘berlapik’ serta mengingatkan individu berkenaan bahawa pembohongan tersebut boleh terbongkar bila-bila masa sahaja.

Katanya, dengan teknologi yang semakin canggih segala maklumat boleh didapati dalam masa yang singkat sahaja.

Jelasnya, tindakannya itu bukan mahu mengaibkan mana-mana pihak tetapi mahu menggunakan kuasa media untuk mengingatkan orang ramai bahawa isu ini adalah perkara yang serius.


Risteena, Isa Khan Umum Kahwin Tahun Ini

Hangat diperkatakan baru-baru ini mengenai pelakon Risteena apabila tunangnya, Isa Khan yang bimbang dan panik apabila setengah jam dia hilang, ramai yang berharap agar mereka segera ke jinjang pelamin.

Terbaru, Risteena mendedahkan bahawa dia bakal menamatkan zaman bujangnya bersama Isa Khan tahun ini dan masih dalam fasa perbincangan mengenai majlis tersebut.

Bagaimanapun, dia dan Isaa sedang dalam pertimbangan untuk menamatkan zaman bujang mereka kerana bimbang dengan pandemik COVID-19. Risteena turut mengharapkan agar segalanya berjalan lancar dan dipermudahkan.

“Kami rancang berkahwin tahun ini tetapi buat masa ini kedua-dua belah keluarga sedang berbincang mengenainya.

“Tarikh pun terpaksa difikirkan semula kerana pandemik ini. Apa pun kalau ada berita baik selepas ini kami akan kongsikan.

“Doa-doakanlah semuanya berjalan seperti yang dirancang. Terima kasih kepada sahabat-sahabat dan para peminat yang sentiasa memberi sokongan dan kata-kata positif selama ini,” ujarnya kepada Astro Gempak.

Terdahulu, pasangan itu mengumumkan sudah pun mengikat tali pertunangan pada 23 November lalu ketika bercuti di Bali, Indonesia selepas lima bulan saling mengenali antara satu sama lain.


100 Hari Pemergian Ashraf Sinclair, Ibu Adakan Tahlil Atas Talian

Februari lalu, industri hiburan Malaysia dan Indonesia dikejutkan dengan pemergian pelakon Ashraf Sinclair yang meninggal dunia ketika dalam tidur akibat serangan jantung.

Sekian lama berdiam diri, baru-baru ini Bunga Citra Lestari memuat naik gambar bersama keluarga serta ibu Ashraf, Khadijah A Rahman meraikan Aidilfitri bersama-sama. Difahamkan, ibu Ashraf sudah hampir dua bulan tinggal bersama BCL.

Menerusi perkongsian di Instagram ibu Ashraf, bagi mengenang 100 hari pemergian anak sulungnya itu, mereka sekeluarga bersama-sama membuat bacaan yasin dan tahlil secara atas talian.

Malah, Khadijah turut memuat naik foto lukisan bunga lili berwarna kuning yang berada di pusara anak lelaki kesayangannya itu.

Khadijah berkata hasil lukisannya itu dihadiahkan kepada menantunya sebagai tanda ingatan memandangkan mereka tidak dibenarkan untuk menziarahi pusara Allahyarham susulan perintah berkurung di sana.

Perkongsian ibu Ashraf itu ternyata menyentuh hati netizen yang mendoakan agar arwah Ashraf tenang disana serta ditempatkan dalam kalangan orang beriman. Malah, ramai yang  memuji layanan baik ibu Ashraf buat menantu tersayang.


“Aliff Kini Bekerja Di Pusat Komuniti Islam, Buat Kerja Amal”

Sudah pun rujuk semula dengan Aliff Aziz ketika dalam tempoh edah, Bella Astilla enggan melakukan kesalahan yang sama dimana sebelum ini dia terlalu ikutkan perasaan marah sehingga kongsikan hal rumah tangga di media sosial.

Menurut Bella dia kini lebih berhati-hati sebelum berkongsikan hal peribadi kepada umum dan pa yang berlaku sebelum ini mematangkan dirinya. Namun, hal rujuk dan hamil perlu dikongsikan kerana bimbang akan mengundang fitnah.

BACA: Pakai Baju Raya Besar, Bella Astillah Dituduh Malu Tunjuk Perut

“Saya akui kesilapan dan terlalu ikut perasan marah. Saya tahu ramai yang mempertikaikan kenapa kongsi segala masalah dalam laman sosial, kemudiannya seperti menjilat semula.

“Saya juga hanya manusia biasa dan berdarah muda. Saya panas hati dan kongsi amarah terpendam. Bagaimanapun, apa yang berlaku mematangkan diri. Saya banyak belajar daripada kesilapan yang dilakukan.

“Kini, saya akan berfikir panjang sebelum berkongsi soal peribadi di laman sosial. Cuma, apabila rujuk dan hamil semula saya perlu berkongsi kerana bimbang mengundang fitnah,” katanya kepada BH Online.

Dalam pada itu, Bella berkata biarlah dia terlebih dahulu membuka mulut mengenai status rumah tangganya dan mahu memberikan masa kepada Aliff. Ujarnya, Aliff kini bekerja di sebuah pusat komuniti Islam di Singapura.

“Saya mahu memberikan masa kepada suami, sebelum mengeluarkan kenyataan secara terbuka. Dengan apa yang dilaluinya sebelum ini, Aliff memerlukan masa untuk menyelesaikannya.

“Kini, Aliff sudah lebih tiga bulan bekerja di sebuah pusat komuniti Islam, Jamiyah di Singapura. Sebagai isteri, saya gembira dia mahu berubah menjadi lebih baik. Aliff terbabit dengan kerja amal mengagihkan bahan mentah kepada mereka yang memerlukan,” katanya.


“Buat Pemimpin Berniat Buruk, Celakalah Hidup Mereka”

Menerusi Twitter, perkongsian oleh Bront Palarae menjadi perhatian ramai apabila pelakon berbakat besar itu dilihat ada memuat naik doa buat ahli politik di negara ini.

Tidak dinyatakan ditujukan kepada siapa, Bront mendoakan agar urusan pemimpin dipermudahkan bagi mereka yang berusaha membantu rakyat. Namun, untuk ahli politik yang berniat sebaliknya, Bront mengharapkan balasan daripada Allah.

Ketika ini, pertukaran kerajaan daripada Pakatan Harapan kepada Perikatan Nasional telah menyaksikan beberapa perubahan berlaku dalam dunia seni negara.

Antaranya pelantikan bekas pemimpin pertengahan PKR mengetuai Perbadanan Kemajuan Filem Nasional (Finas).


Sharifah Amani Seru Orang Ramai Hentikan Isu Perkauman

Umum mengetahui sedang hangat diperkatakan seluruh dunia mengenai tragedi pembunuhan lelaki berkulit hitam di Amerika Syarikat, George Floyd yang membawa isu rasis di negara itu.

Perkara itu turut mendapat perhatian Sharifah Amani yang meluahkan rasa kesal dengan insiden tersebut. Menurut Amani, sifat rasis wujud dalam satu bangsa apabila mereka merasakan diri mereka lebih hebat berbanding bangsa lain.

Katanya lagi, Tuhan mencipta semua manusia sama tanpa mengira agama, bangsa dan kaum. Pelakon itu juga menyeru agar berganding bahu bersepakat untuk menghentikan isu rasis ini dalam kalangan masayarakat.

“Izinkan mereka bernafas, inilah akibatnya bila kau fikir satu bangsa itu lagi hebat daripada yang lain, Tuhan cipta kita semua sama. Tak kisah lah Melayu, Cina, India, White, African American, Rohingya atau lain-lain, kita semua sama.

“Berhubunglah dengan sesiapa yang dianggap berbeza dengan diri kamu, belajar untuk menerima dan kenal orang yang kamu rasa lain dengan kamu. Terima kelainan itu dengan kasih sayang,” tulisnya lagi.

Terdahulu, Floyd meninggal dunia selepas lehernya ditekan oleh seorang pegawai polis kulit putih, Derek Chauvin menahan dan menekan lututnya di leher mangsa. Tular rakaman video, Floyd sempat memberitahu dia berasa lemas namun tidak dihiraukan pegawai polis berkenaan.


“Tiga Tahun Tunggu Zuriat, Memang Nak Anak Lelaki”

Tahun ini tentunya sangat bermakna buat Anzalna Nasir dan suami apabila dapat meraikan Aidilfitri bersama anak sulung mereka, Mohamad Eidrees. Jika tahun lalu, Anzalna melahirkan Eidress sebelum raya, kini dapat beraya bersama.

Berkongsikan video sempena ulang tahun pertama anaknya itu, Anzalna mengimbas kembali kenangan sebelum hamil. Selama 3 tahun menanti zuriat, Anzalna berkata dia dan suami sememangnya mengimpikan anak lelaki.

Berkongsikan mengapa mereka memilih nama anak mereka iaitu Eidress kerana anaknya itu dilahirkan beberapa hari sebelum Hari Raya. Menurut Anzalnya ianya pengalaman yang tidak dapat dilupakan seumur hidup.

It had taken almost 3 years for me to get pregnant. The moment I found out I was having a boy, It was the most surreal feeling I have ever felt! Yes, we both wanted a boy! I gave birth to Eidrees a few days before Eid last year, hence why I named him EIDrees. It was indeed such an unforgettable moment. I love watching him grow into a such happy baby. Alhamdulillah.. ??

A post shared by  Anzalna Nasir (@anzalnanasir88) on May 30, 2020 at 8:56pm PDT

“Ketika saya tahu saya mengandung anak lelaki, saya sangat gembira, ya kami berdua memang mahu anak lelaki,” tulis Anzalna di Instagram.

“Saya melahirkan Eidrees beberapa hari sebelum raya, sebab itulah saya menamakan dia EIDrees, ia merupakan detik yang tak dapat dilupakan.

Anzalna mendirikan rumah tangga dengan ahli perniagaan Hanif Zaki pada 21 Februari 2016 dan dikurniakan cahaya mata sulung pada 31 Mei 2019.


Backup Nabila Razali, Netizen Ungkit Kesilapan Siti Nurhaliza

Bakat nyanyiannya tidak perlu dipertikaikan lagi, sudah hampir 25 tahun berada di dalam industri seni, tidak hairanlah Datuk Siti Nurhaliza digelar penyanyi nombor satu negara ini.

Sedang hangat diperkatakan mengenai Nabila Razali yang ‘terkucil’ ketika menyanyi secara langsung baru-baru ini, namun netizen yang meluahkan rasa geram sehingga mengungkit kesilapan vokal Siti Nurhaliza.

Seolah merasakan tidak adil Nabila Razali dikecam teruk, netizen berkenaan mengungkit kesilapan penyanyi nombor satu negara bagi membuktikan bahawa semua ada melakukan kesalahan semasa persembahan termasuklah penyanyi berpengalaman.

Alah kalau nabila razali je.. ramai lah kecam.. Kalau tokti.. semua cakap masalah teknikal lah apa lah…Semua org pernah buat silap.. tokti pun terkucil jugak bila live.. HAHAHAHAHAHAHAHAHAHA https://t.co/N8OZgOBY4C pic.twitter.com/cf6VTHIc5g

Bagaimanapun, tindakan netizen itu memakan diri apabila rata-rata netizen lain terus menyerangnya kerana berani membandingkan Siti Nurhaliza dengan Nabila Razali.

Kata netizen Siti Nurhaliza menyanyi sudah bertahun lamanya dan dan beratus nyanyian secara langsung tetapi terkucil sekali dimana ianya terjadi ketika umur 40 tahun jika dibandingkan dengan penyanyi lain.

Netizen berkata, Nabila terkucil ketika korus pertama dan rata-rata yang mendengar mengatakan awal-awal lagi nyanyiannya tidak sempurna.

Terdahulu, Nabila tampil memohon maaf menerusi Instagramnya kerana gagal membawa lagu Peluang Kedua dengan baik dan menghampakan para peminat.

Disamping itu, Nabila turut berjanji akan memperbaiki mutu persembahannya di masa akan datang dan berterima kasih kepada semua pihak yang memberi sokongan padanya.


“Mendoakanmu Adalah Caraku Untuk Mencintaimu”

Aidilfitri yang disambut tahun ini sememangnya cukup berbeza buat Bunga Citra Lestari dan Noah Sinclair apatah lagi tanpa suami serta bapa tersayang disisi iaitu Allahyarham Ashraf Sinclair.

Sempena Hari Raya, BCL berkongsikan sebuah video khas buat arwah suaminya. Bait-bait kata buat suaminya itu ternyata membuatkan netizen tersentuh. BCL berkata tidak pernah satu hari pun dirinya tidak merindui suaminya itu.

BACA: Gambar BCL & Noah ‘Peluk’ Ashraf Sinclair Buat Netizen Sebak

“Buat cintaku, meskipun ragamu sudah tiada di sini, tapi jiwamu akan selalu berada dengan jiwa kami. Dan mendoakanmu, adalah caraku untuk mencintaimu.

“Maaf lahir batin, ya sayang. Buat cintaku, saya merinduimu setiap hari. Kami tahu, kamu mahu kami jadi gembira,” katanya.

Meskipun tanpa Ashraf, Bunga meluahkan rasa syukur dikelilingi keluarga tersayang menyambut Aidilfitri. termasuk ibu mertuanya yang sudah hampir dua bulan tinggal bersamanya.

“Kita mengerjakan solat Aidilfitri di rumah dengan Opah sebagai imam. Pengalaman baharu ini sangat indah. Aidilfitri kali ini sangat berbeza. Itu juga kerana keadaan COVID-19 yang membuatkan kita tak boleh keluar rumah untuk solat Aidilfitri ataupun menjalin silaturahim bersama keluarga besar dan sahabat.

“Seperti biasa, aku menyediakan masakan untuk lebaran kali ini seperti saat kamu masih ada. Teruskan tradisi untuk menjadikan ia mudah untuk Noah menjalani normal baharu.

“Aku semakin menyedari, di sebalik segala cabaran yang datang, aku bersyukur kerana masih mempunyai keluarga untuk bergantung. Ummi (ibu Ashraf) sanggup berjauhan dengan keluarga di Malaysia selama dua bulan untuk menemani aku dan Noah di sini.

Bunga dan Ashraf mendirikan rumah tangga pada 2008 dan dikurniakan cahaya mata lelaki, Noah yang kini berusia 10 tahun.

Februari lalu, industri hiburan Malaysia dan Indonesia dikejutkan dengan pemergian mengejut Ashraf akibat serangan jantung.


Sebak Nyanyian Live Terkucil, Nabila Razali Mohon Maaf

Baru-baru ini hangat diperkatakan apabila tular nyanyian Nabila Razali yang ‘terkucil’ disebuah program raya secara langsung. Susulan kesilapannya itu, rata-rata netizen mempersoalkan kemampuan vokal penyanyi itu.

Menerusi dihujung persembahan, kedengaran Nabila seperti sebak seolah terkilan kerana tidak dapat melakukan yang terbaik di bahagian korus lagu tersebut.

Di Twitter, seorang netizen berkongsikan video ketika rehearsal semuanya berjalan lancar sahaja. Mungkin gemuruh ketika membawa lagu tersebut secara live buat pertama kalinya.

Time rehearsal ok je pun.. biasa la klu live.. msti nervous semacam.. pic.twitter.com/HnotvhdZ5U

Bagaimanapun, seperti sudah dijangka ramai yang mengecam penyanyi itu malah mencadangkan agar Nabila masuk kelas vokal untuk memperbaiki lagi mutu nyanyian.

Sedar dirinya menjadi bualan ramai, lewat malam tadi Nabil tampil memohon maaf menerusi Instagramnya kerana gagal membawa lagu Peluang Kedua dengan baik dan menghampakan para peminat.

Disamping itu, Nabila turut berjanji akan memperbaiki mutu persembahannya di masa akan datang dan berterima kasih kepada semua pihak yang memberi sokongan padanya.

Dalam pada itu, di ruangan komen rata-rata rakan artis dan peminat memberikan kata semangat kepada Nabila serta mengatakan ianya perkara biasa yang selalu dialami oleh penyanyi termasuk mereka yang berpengalaman sekalipun.


Kongsi Foto Bersama, Ikhlas Jalil Akui Dah Lama Minat Zulin Aziz

Tindakan pelakon Ikhlas Jalil memuat naik foto bersama Zulin Aziz di Instagram sekaligus menimbulkan spekulasi di kalangan netizen yang tertanya-tanya status hubungan mereka.

Ikhlas menjelaskan mereka berdua tiada sebarang hubungan istimewa dan sudah lama kenal namun  mula rapat sejak Ramadan lalu. Ikhlas mengakui berkata dia sudah lama meminati Zulin namun sebagai seorang artis.

“Kami kawan-kawan sahaja dan saya pun dah lama kenal cuma semakin rapat bermula Ramadan lalu. Saya memang dah lama minat dia, maksud saya minat bakat dia serta keunikan dia.

“Baru-baru ini kami berpeluang buat content video bersama, kalau betul bercinta saya mesti mengaku, takkan nak sorok pula kan?” katanya kepada mStar Online.

Susulan tindakannya memuat naik beberapa keping foto bersama Zulin rata-rata netizen mendoakan supaya mereka menjadi pasangan kekasih dan menamatkan zaman bujang secepat mungkin.

Dalam pada itu, Ikhlas berkata dia lebih selesa meletakkan soal jodoh sebagai ketentuan daripada Allah. Namun, dia mengakui sehingga kini masih tidak bertemu jodoh dan belum jumpa calon yang sesuai untuk dijadikan isteri.

“Kalau orang doakan benda baik, tak salah kita aminkan sahaja. Tapi buat masa ini jodoh itu masih belum jumpa. Jadi sekarang ini saya follow the flow sahajalah,” katanya.


“Saya Pernah Tertekan Dikatakan Menumpang Pengaruh Bapa”

Sejak penularan wabak COVID-19 di negara kita, setiap hari ramai yang menantikan kelibat Menteri Kanan (Kluster Keselamatan) Datuk Seri Ismail Sabri Yaacob untuk memberikan maklumat terkini mengenai keadaan negara.

Hampir 12 tahun menceburkan diri dalam dunia seni, Dafi Ismail Sabri sudah faham asam garam sebagai seorang selebriti. Malah, dia juga sudah lali dikaitkan dengan status bapanya serta didakwa menumpang kesenangan keluarga.

BACA: “Bapa Saya Menteri, Tapi Saya Rakyat Biasa Tak Boleh Ingkar Arahan”

“Tak dinafikan, ketika mula menceburi kerjaya seni pada 2008 dengan menyertai Akademi Fantasia 5 (AF5) dahulu, saya pernah tertekan kerana sering dikaitkan dengan pengaruh bapa.

“Namun, sekarang dah tak kisah pun jika masih ada pihak yang nak mengata macam-macam terutama mengaitkan saya menumpang pengaruh bapa dan hidup dalam kemewahan keluarga,” katanya kepada Harian Metro.

Ujarnya lagi, sebagai anak dia berbanga dengan populariti dan kejayaan diraih bapanya dalam bidang politik. Malah, menjadikan bapanya sebagai inspirasi untuk terus berjaya dalam kerjaya seni.

“Kecekalan papa dalam kerjaya politiknya menjadi inspirasi kepada saya untuk teruskan usaha mengorak langkah sejauh mungkin dalam kerjaya seni diminati.

“Saya mungkin tiada bakat dalam politik, tetapi peluang mengejar impian dan membina nama dalam kerjaya seni perlu saya lakukan dengan fokus serta komited,” katanya.

Dalam pada itu, Dafi mengakui rindukan dunia nyanyian dan merancang untuk tampil dengan lagu baharu. Katanya, dia kini dalam proses mendapatkan lagu sesuai dengan vokal dan sedap didengar.

“Saya sebenarnya bercadang mahu aktif menyanyi semula dan muncul dengan lagu baharu yang ‘catchy’ didengar. Namun, apakan daya, kini penularan Covid-19 menyerang negara,” katanya.


“Kalau Dulu Terselak Sana Sini, Sekarang Tutuplah, Harap Sempat”

Menjadi inspirasi ramai muslimah diluar sana apabila tampil berhijrah dengan imej bertudung labuh mengikut syariat, pelakon Noorkhiriah berpendapat semua orang perlu memberi kesempatan kepada diri mereka untuk berubah menjadi lebih baik.

Mengakui dirinya masih belum sempurna, Noorkhiriah meluahkan rasa syukur diberi peluang untuk berubah. Katanya lagi, setiap orang ada hak untuk mengubah diri mereka perlahan-lahan agar terus istiqamah.

Turut menitipkan pesanan buat wanita diluar sana, jika sebelum ini berpakaian terdedah sana sini, tutuplah selagi masih sempat. Ujarya, setiap manusia ada kisah gelap mereka masing-masing dan tidak perlu merendahkan sesiapa.

Menerusi perkongsian itu, Noorkhirah turut memuat naik perubahan imejnya dari bertudung singkat ke bertudung labuh.

Diruangan komen rata-rata netizen mendapat inspirasi dan kagum dengan perubahan tersebut serta berharap mereka juga akan mengikut jejak langkah pelakon itu suatu hari nanti.


“Jangan Bersedih, Hitam Pun Boleh Putih, Gemuk Boleh Kurus”

Ramai yang terkejut melihat penampilan terbaru Zulin Aziz yang semakin langsing. Bertahun berusaha, gagal dan akhirnya berjaya bangkit kembali, Zulin berkata ianya tidak mustahil jika kita buang sikap malas.

Berkongsikan pengalamannya serta memberi motivasi kepada mereka diluar sana, Zulin berkata apa yang paling penting adalah kena mencintai diri sendiri, berazam untuk berubah serta jangan mempedulikan apa yang orang kata tentang diri kita.

BACA: Tak Sentuh Nasi Sejak Tahun Lalu, Zulin Aziz Makin Ramping

Zulin berkata dia pernah diketawakan orang dan kecewa namun dia tetap terus berusaha tanpa rasa jemu. Malah, dia pernah diejek berwajah ‘makcik’ biarpun baru berusia 20-an ketika itu.

Sayang akan dirinya, Zulin memberitahu pelbagai usaha telah dilakukan agar dia kelihatan lebih bagus pada masa kini kerana dia tahu sakitnya ketika berada di zaman silam apabila diejek dan diketawakan dek kerana bentuk fizikalnya.

Dalam pada itu, Zulin berkongsikan berat badannya kini sudah mencecah 58 kilogram dan berazam mahu turunkan lagi sehingga mencapai 50 kilogram. Kongsi Zulin, dia melakukan senaman 20 peratus dan selebihnya menjaga pemakanan.

“Kalau kira sejak Perintah Kawalan Pergerakan (PKP) berat saya 70 kilogam dan sekarang sudah 58 kilogram. Saya nak turun lagi menjadi 50 kilogram. Sebab dalam TV masih nampak besar sedikit.

“Tengok depan memang kurus dan orang cakap tak perlu turunkan berat lagi. Cuma disebabkan kerjaya saya banyak di hadapan, jadi saya perlu usaha lagi. Apa saya buat adalah bersenam 20 peratus dan selebihnya menjaga pemakanan,” katanya.


Beri Sumbangan Pada Masjid, Ramai Doa Lee Chong Wei Dapat Hidayah

Tampil menghulurkan sumbangan kepada Masjid Al-Hidayah Kampung Sungai Penchala (MAHSP), Kuala Lumpur semalam, bekas jaguh perseorangan badminton lelaki negara, Datuk Lee Chong Wei mendapat pujian ramai.

Rata-rata netizen mengagumi serta memuji usaha pemain lagenda itu yang memberi bantuan tanpa mengira bangsa dan agama. Malah, ramai yang berkata tindakan Chong Wei itu seharusnya menjadi contoh.

BACA: Hairul Azreen Dikecam Tak ‘Study’ Sebelum Temuramah Datuk Lee Chong Wei

Usaha Chong Wei disifatkan sebagai menonjolkan sikap unik rakyat Malaysia di mata dunia dengan  menghormati antara satu sama lain dan ia sudah sebati di jiwa masing-masing.

Ramai yang tidak melepaskan peluang untuk menzahirkan ucapan terima kasih atas sumbangan beliau serta mengharapkan dan berdoa agar Chong Wei akan memperoleh hidayah atas usaha murni itu.


Foto Mesra Dengan Wanita Lain, Syazwan Zulkifly Putus Tunang?

Umum mengetahui Syazwan Zulkifly telah pun mengikat tali pertunangan dengan pramugari, Syawariah Zulkifli pada 31 Ogos tahun lalu. Bagaimanapun, timbul spekulasi putus tunang apabila gambar pertunangan mereka telah dipadam.

Lebih menguatkan lagi dakwaan tersebut apabila kedua-dua mereka tidak lagi mengikut akaun Instagram masing-masing. Lebih hangat apabila Syazwan dilihat ada memuat naik gambarnya bersama wanita lain di Instagram.

Foto berkenaan seolah memberi gambaran bahawa Syazwan kini telah menemui pengganti baru. Tidak lama kemudian foto tersebut telah pun dipadam oleh Syazwan.

Menerusi gambar sambutan hari raya yang dimuat naik baru-baru ini, Syazwan hanya berkongsikan gambar bersama keluarga sahaja dan tiada langsung kemas kini terbaru bersama tunangnya.

Dalam pada itu, sebelum ini menerusi IG Live ada pengikutnya bertanyakan tentang status terkini Syazwan, namun aktor berkenaan dikatakan langsung tidak mengendahkan soalan tersebut.


Dua Kali Keguguran, Almy Nadia Diminta Henti Buat Ulasan Makanan

Selepas mengalami keguguran Februari lalu, Datin Almy Nadia berdepan keguguran kali kedua dalam tempoh beberapa bulan. Susulan itu, ada netizen mencadangkan agar Almy berhenti membuat ulasan produk makanan di Instagram.

Bagaimanapun, isteri kepada Datuk Fizz Fairuz itu menafikan bahawa perkara itu menjadi punca dia keguguran dan akan meneruskan selepas kembali sihat. Buat masa ini suami dan anak-anaknya yang akan mengambil alih tugas tersebut.

“Kalau saya tak buat, suami yang akan ambil alih sebab itu amanah Allah dan juga rezeki untuk anak-anak saya.

“Mungkin ada jenis makanan yang saya tak boleh cuba, tapi suami dan anak-anak saya boleh buat. Saya pun tak ada masalah untuk buat ulasan makanan,” katanya kepada mStar Online.

Almy berkata dia menjaga pemakanan sebaik sahaj mendapat tahu dirinya hamil. Ujarnya, dia tidak rasa sedih kerana percaya akan ada rezeki lebih baik untuk dirinya dan keluarga.

“Kami dah cuba selamatkan kandungan ini. Doktor juga nasihat jangan buat kerja berat atau angkat anak. Tapi ada luka di kantung bayi yang menyebabkan pendarahan.

“Saya percaya akan ada rezeki yang lebih baik untuk saya lepas ni. Saya tak sedih sebab saya muda lagi boleh mengandung lagi,” katanya.


Noorkhiriah Jadikan MPV Van Jenazah, Sedia Perkhidmatan Percuma

Bukan sahaja diminati ramai kerana bakatnya dalam dunia lakonan, malah Noorkhiriah turut menjadi inspirasi ramai muslimah diluar sana apabila tampil berhijrah dengan imej bertudung labuh mengikut syariat.

Menerusi perkongsian di Instagram, Noorkhiriah berhasrat menjadikan kereta MPV miliknya sebagai van jenazah. Malah Noorkhiriah turut mengalu-alukan kepada sesiapa sahaja yang memerlukan van jenazah dan menawarkan perkhidmatan secara percuma.

Alhamdulilah lepaskan kerana Allah..akak sayang,maka akak jadikan ? blkg ni #vanjenazah.Bagi yg memerlukan dialu2kan..Perkhidmatan Percuma #vanjenazah @nurbykhiriah..InshaAllah dah siap sepenuhnya nanti akak gitau..Tkasih juga pada yg menyumbang #tiadadayadanupayamelainkandenganizinAllah

A post shared by  Noorkhiriah Ahmad Shapie (@khiriah17) on May 27, 2020 at 10:38pm PDT

Dalam perkongsian lain, NoorKhiriah memohon doa orang ramai agar niat baiknya itu dipermudahkan.

Ujarnya, meskipun hidupnya tidak mewah namun dia merasakan perlu meninggalkan sesuatu yang memberi kebaikan kepada orang ramai sebelum menutup mata kelak.

Melangkah dengan Yakin dengan apa yg akan dibuat ni..mohon doakan akak,bohong akak ckp kalau tak takut #vanjenazah..akak x kaya tapi sblm meninggal akak nak tinggalkan sesuatu buat semua..takat cite kat tb tu jangan kira..jangan kira dosa pahala oranglain..semoga kita Istiqomah dalam perjuangan diri sendiri,aammen #tiadadayadanupayamelainkandenganizinAllah

A post shared by  Noorkhiriah Ahmad Shapie (@khiriah17) on May 28, 2020 at 3:12am PDT

“Saya tak kaya tapi sebelum meninggal saya nak tinggalkan sesuatu buat semua. Setakat cerita dekat tv tu jangan kira. Jangan kira dosa pahala orang lain. Semoga kita Istiqamah dalam perjuangan diri sendiri,” katanya.

Perkongsian Noorkhiriah itu mendapat pelbagai reaksi daripada netizen yang terharu dengan kebaikan yang dilakukan oleh Noorkhiriah itu serta berharap ianya kan menjadi satu ikutan kepada insan yang lain.


Syura Muat Naik Status Bosan Hidup Menjanda?

Nampaknya penyanyi Syura Badron pula menjadi mangsa individu tidak bertanggungjawab yang menyamar sebagai dirinya dan menggunakan gambarnya di Facebook.

Syura turut meluahkan rasa kesal apabila individu itu bertindak menjatuhkan maruahnya dengan memuat naik status menggambarkan seolah dirinya terdesak untuk mencari pasangan.

“Saya sedar akaun palsu itu dah wujud lama dan sebenarnya saya tak ambil kisah sangat tapi kali ini individu itu sudah melampau sebab menyamar sebagai diri saya.

“Individu itu memuat naik status yang boleh menyebabkan orang luar berfikiran negatif terhadap saya. Kebanyakan status yang dikongsikan memperlihatkan saya seperti desperate sangat nak cari suami,” katanya kepada mStar Online.

Kata Syura lagi, dia sedia untuk mengambil tindakan selanjutnya andai perbuatan individu berkenaan melampaui batas. Buat masa ini Syura berkata dia meminta netizen untuk melapor terhadap pengendali Facebook berkenaan.

Hampir enam tahun bergelar ibu tunggal, Syura memberitahu dia tidak pernah menolak dan memasang niat untuk berkahwin lagi tetapi belum tiba masa yang sesuai.

“Soal jodoh ini, saya tak berani nak ulas sangat sebab kita pun tak tahu bila Allah nak beri rezeki itu. Tapi saya tak pernah rasa fobia atau takut nak kahwin lagi,” ujarnya.

Syura dan suaminya Mohd Fadhly Md Yassin telah berpisah pada Ogos 2015. Hasil perkahwinan itu, mereka dikurniakan tiga orang anak Nurul Dania Irdani, Nurul Qaisara Sofia dan Muhammad Irfan Arya.


Ustaz Ebit Lew Hadiahkan Audi R8 Buat Isteri?

Sebelum ini pelbagai tuduhan dilemparkan terhadap Ustaz Ebit Lew apabila ada pihak mempersoalkan dimana pendakwah itu mendapat duit dan ada yang menuduhnya menggunakan duit derma untuk kepentingan diri.

Namun, Ustaz Ebit sendiri mendedahkan tentang pendapatan yang diperolehinya dan peniagaan yang diusahakan sendiri. Susulan itu, ramai yang tidak terkejut beliau mampu tinggal di banglo dan memiliki kereta mewah.

BACA: Ustaz Ebit Lew Pohon Doa Mahu Buka 10 Cawangan Pasar Raya

Terbaru, pendakwah itu ada berkongsikap klip video pendek di Instagram memaparkan beliau berada di dalam sebuah kereta mewah jenama Audi berwarna putih.

Tidak dinyatakan sama ada kereta itu adalah miliknya, namun menerusi kapsyen panjang yang ditulis seakan merujuk hadiah itu adalah buat isterinya yang tercinta.

Syukur pada Allah pemberi rezeki. Terima kaseh Allah. Doa terbaik Alhamdulillah. Belanja atas isteri dan keluarga sedekah paling besar nilainya. Nafkah wajib. Apa yang kita suka untuk diri itu juga kita kongsi dengan isteri. Ada orang boleh beli kasut mahal. Beli rim kereta. Beli radio aksesori kereta atau motor. Belanja ikut kemampuan tanpa menyusahkan diri. Tapi dengan isteri dan keluarga susah nak belanja. Masam muka. Belanjalah kerana Allah buat keluarga. Dengan belanja isteri dan keluarga Allah beri kita kaya dan rezeki melimpah ruah. Dan paling utama Allah maafkan dosa kita sebab pemberian kita. Sebelum pergi kerja saya selalu duit tinggal atas meja. Beri kad bank pada isteri. Ambil insuran buat isteri kerana Allah. Sebab tahu belanja anak dan isi rumah banyak. Barang dapur jer dah berapa. Susu pampers anak. Allahuakbar.. Dari dulu lagi. Tak pernah tanya duit tu untuk apa. Senyuman dan pengorbanannya tak terbayar. Janganlah kedekut pada isteri dan keluarga. Isteri ibu pada anak kita. Sedih baca ramai juga masa takde duit takperlah. Isteri pun tak susahkan suami. Tapi dah senang mulalah guna untuk macam-macam tapi lupa belanja isteri. Beri nafkah buat isteri ini wajib mengikut kemampuan. Senangnya apa kita suka untuk diri kita. Kita nak isteri dapat dan rasa perkara yang sama. Allah pasti berkati dengan sedekah. Sedekah paling besar nilainya ialah buat isteri dan anak-anak. Buat mak ayah. Dan juga adik beradik-ebitlew

A post shared by  Ebit Lew (@ebitlew) on May 28, 2020 at 5:39am PDT

Dalam entri itu, Ustaz Ebit menasihati golongan suami agar tidak kedekut untuk membelanjakan wang buat isteri dan keluarga kerana wang yang dikeluarkan itulah merupakan satu bentuk sedekah yang paling besar nilainya.

“Dengan belanja isteri dan keluarga Allah beri kita kaya dan rezeki melimpah ruah. Dan paling utama Allah maafkan dosa kita sebab pemberian kita,

“Sebelum pergi kerja saya selalu duit tinggal atas meja. Beri kad bank pada isteri. Sebab tahu belanja anak dan isi rumah banyak. Barang dapur jer dah berapa. Janganlah kedekut pada isteri dan keluarga. Isteri ibu pada anak kita,” tulisnya.

Malah, Ustaz Ebit sedih apabila ramai suami yang dah senang lupa tentang nafkah buat isteri. Ujarnya, nafkah buat isteri adalah wajib dan ikut kemampuan masing-masing.

“Sedih baca ramai juga masa tak ada duit tak apalah. Isteri pun tak susahkan suami. Tapi dah senang mulalah guna untuk macam-macam tapi lupa belanja isteri.

“Beri nafkah buat isteri ini wajib mengikut kemampuan. Senangnya apa kita suka untuk diri kita. Kita nak isteri dapat dan rasa perkara yang sama,” katanya.


Elfira Loy Tegur Golongan Bangga Tayang Gambar Pergi Beraya

Meskipun kerajaan hanya memberi kelonggaran untuk melakukan aktiviti ziarah raya pada 1 Syawal sahaja, namun masih ada lagi segelintir rakyat yang masih berdegil untuk pergi beraya. Malah tidak segan silu untuk berkongsikan gambar kepada umum.

Kurang senang melihat sikap segelintir pihak yang tidak mengikut peraturan yang ditetapkan, Elfira Loy tampil menyuarakan pendapatnya mengenai perkara itu di Instagram.

Elfira turut mempertikaikan tindakan individu berkenaan yang sengaja memaparkan aktiviti berkenaan di media sosial sehingga menjadi ikutan ramai.

Ujarnya, menjemput orang datang ke rumah atau berjumpa rakan itu pilihan anda sendiri tetapi tidak perlu paparkan di media sosial kerana mungkin ada orang yang akan fikir ianya perkara yang betul dan turut sama melakukannya.

Elfira turut menasihatkan mereka yang ingkar arahan Perintah Kawalan Pergerakan Bersyarat (PKPB) untuk tidak berkongsi aktiviti berkenaan di laman sosial.

“Nak buat benda salah jangan show off la itu saja cerita dia. Simpan je kenangan itu,” tulisnya.


Harris Alif Belum Rancang Lebih Serius Dengan Intan Ladyana

Meskipun jarak usia 17 tahun, namun ia tidak menjadi penghalang untuk sebuah hubungan percintaan apabila Harris Alif mengakui menjalin hubungan cinta dengan Intan Ladyana sejak beberapa bulan lalu.

Bagaimanapun, Harris berkata dia belum mempunyai sebarang perancangan untuk membawa hubungan cintanya dengan Intan ke peringkat yang lebih serius kerana hubungan mereka masih baru lagi.

BACA: Kenal 9 Tahun Lalu, Harris Alif Akui Bercinta Dengan Intan Ladyana

“Perancangan untuk ke next step dalam masa terdekat ni? Belum ada lagi. Rasanya masih awal lagi untuk memperkatakan mengenai perkara terbabit.

“Kita semua pun masih berada dalam ‘mood’ Raya dan setakat ini, tiada sebarang perancangan,” katanya kepada Astro Gempak.

Dalam pada itu, Harris berkata buat masa ini mereka mahu memberi fokus kepada kerjaya masih-masing dan kembali bekerja selepas sekian lama bercuti susulan PKP.

“Buat masa ini, kita sama-sama ‘looking forward’ untuk kembali bekerja memandangkan sudah lama bercuti akibat Perintah Kawalan Pergerakan semenjak Mac lalu,” katanya.

Terdahulu, Harris berkata dia sudah mengenali Intan sembilan tahun lalu namun mula rapat semenjak beberapa bulan lalu. Harris mendedahkan dia terpikat dengan Intan yang mempunyai keperibadian baik.


3 Tahun Bertudung Bulan Ramadan, Ezlynn Kini Kekal Berhijab

Selepas tiga tahun cuba memakai tudung setiap kali bulan Ramadan, akhirnya penyanyi Ezlynn membuat keputusan untuk berhijab sepenuhnya selepas berakhirnya Ramadan baru-baru ini.

Ezlynn berkata Allah yang menetapkan di atas apa yang berlaku dan permudahkan niatnya untuk menutup aurat serta menjadi insan yang lebih baik.

“Sebelum ini saya memang berhijab setiap kali bulan puasa selama 3 tahun berturut-turut. Tetapi tahun ini saya ambil keputusan untuk berhijab terus sepenuhnya.

“Mungkin Allah permudahkan niat saya selepas tiga tahun saya cuba untuk berhijab di bulan puasa akhirnya Dia tetapkan,” katanya kepada Astro Gempak.

Sebelum ini rata-rata netizen bertanyakan mengenai imejnya itu yang masih berhijab meskipun selepas Ramadan. Dalam pada itu, Ezlynn berkata penghijrahannya bukan kerana manusia tetapi kerana Allah.

“Saya berhijrah hanya kerana Allah, tiada sebab untuk berhijrah kerana sesiapa. Cuma apa yang terdetik di hati saya tahun ni rasa nak berhijab,” katanya.


Jangan Terkejut Terima Bil TNB, Anda Boleh Bayar Ansuran Sehingga Hujung Tahun

Bercakap mengenai bil Tenaga Nasional Berhad (TNB) ni, ramai yang gelisah apabila bil elektrik ini tak lagi mendarat di rumah disebabkan Covid-19. Bagi yang sudah mengetahui dan celik IT mungkin ramai yang akan semak melalui dalam talian. Tapi bagi golongan berusia seperti atuk dan nenek di kampung tu, hanya mengharapkan bil sampai rumah baru nak bayar.

Bagi yang ternanti-nanti bil anda tu, jangan risau meter reader TNB pun dah mulakan operasi bacaan meter bermula 15 Mei lalu untuk beberapa negeri di zon hijau dan kuning setelah 2 bulan terhenti semasa Perintah Kawalan Pergerakkan (PKP). Tapi bila dapat bil nanti jangan terkejut pula bila bil anda melambung tinggi. Itu disebabkan bil anggaran TNB semasa tempoh PKP adalah mengikut bil bulan sebelumnya. Jadi bila semua terima bil nanti, bil akan jadi tinggi.

Kami yakin bila bil sampai sahaja ke tangan anda, soalan kenapa dan mengapa bil melambung ni akan menjadi soalan yang pertama sekali keluar dari mulut anda kan. Relex biar kami jelas kan kenapa bil tinggi.

Antara sebab pertama bil anda tinggi adalah disebabkan bil ini untuk 2 atau 3 bulan (penggunaan elektrik 2-3 bulan). Kiranya dalam satu bil yang anda dapat tu akan digabungkan jumlah penggunaan selama beberapa bulan lepas. Jadi tak hairanlah kalau tinggi dari sebelum ini.

Faktor kedua yang menyebabkan bil anda melambung sudah semestinya disebabkan tempoh PKP ni anda satu keluarga duduk di rumah kan. Jadi penggunaannya sangat lah berbeza dari sebelum ini yang anda hanya buka aircond rumah tu bila balik kerja sahaja. Tempoh PKP ni 24 jam di rumah aircond pula on sentiasa disebabkan cuaca panas. Jadi tak mustahil peningkatan bil akan berlaku. Sebelum terkejut lihat jumlah perlu dibayar pada bil tu, cuba ingat kembali banyak tak penggunaan elektrik yang anda guna.

Untuk anda nak tahu berapa jumlah sebenar bil anda semasa tempoh PKP ni, bila terima bil nanti, tengok dalam petak kuning di bahagian kanan atas bil ada ditulis berapa jumlah perlu dibayar. Cukup lihat di situ untuk anda membuat pembayaran.

Mana Nak Cekau Duit Buat Bayaran Penuh Sedangkan Dah Berapa Bulan Gaji Cukup-Cukup Makan

Okey, part ni memang tak dapat dinafikan mana untuk anda buat bayaran sedangkan PKP ramai yang kehilangan pekerjaan mahupun gaji ditolak sedikit. Rupanya TNB bagi pilihan kepada anda untuk bayar melalui pelan bayaran mudah bagi meringankan beban untuk membayar penuh jumlah bil yang tinggi.

Anda boleh membuat bayaran secara ansuran sehingga 31 Disember 2020. Paling penting dengan pelan ini pengecualian surcaj lewat bayar bermula sekarang sehingga 30 September ini. Bukan itu sahaja, pemotongan bekalan elektrik akan ditangguhkan sehingga 31 Julai 2020. Jadi bagi anda yang memilih pelan bayaran mudah ini, ini peluang anda untuk membayar secara ansuran dengan jumlah yang sedikit.

Mungkin ada antara anda yang ingin mengetahui bagaimana pengiraan bil dilakukan. Biar kami terangkan. Misalnya, penggunaan dengan bacaan meter sebenar yang diperolehi pada bulan Mei adalah sebanyak 900 kWh.

Jadi penggunaan 900 kWh ini akan dibahagikan secara sama rata bagi tempoh 90 hari iaitu dari tarikh penggunaan sebenar pada bulan Februari sehinggalah bulan Mei 2020.

Jadi dengan adanya pelan bayaran mudah ini, anda boleh membuat pilihan samada untuk membayar secara penuh mahupun secara ansuran. Bagi anda yang masih kurang jelas mengenai bil atau akaun anda boleh menghubungi talian careline TNB 1-300-88-5454 atau email kepada [email protected].


“Apa Kata Orang Atasan Finas Turun Padang, Sebelum Sembang Oscar”

Umum mengetahui berkuat kuasa 23 Mei 2020, Zakaria Abd Hamid dilantik sebagai pengerusi Perbadanan Kemajuan Filem Nasional Malaysia (Finas) menggantikan Datuk Hans Isaac.

Baru sahaja memegang jawatan tersebut, kenyataan Zakaria yang ingin membawa industri perfileman tanah air sehingga ke peringkat Anugerah Academy atau Oscar menimbulkan rasa kurang senang segelintir anak seni.

Menerusi Twitter, pelakon Tony Eusoff berkongsikan pendapatnya tentang kenyataan pengrusi Finas itu. Menurutnya, penulisannya itu bukan mahu menghentam mana-mana pihak tetapi membuka mata seluruh penggiat industri seni.

Katanya, sebelum bercita-cita nak pergi lebih jauh, perlu lihat pelbagai isu dalaman yang perlu diperbaiki. Bercakap memang mudah, tetapi bagaimana cara untuk merealisasikannya.

Malah, Tony turut menyeru pihak atasan Finas untuk turun padang terlebih dahulu dan melihat sendiri kerja keras pekerja-pekerja seni termasuklah pelakon.

“Sebelum sembang Oscar, apa kata orang atasan Finas turun padang dulu, tengok keadaan ‘shooting’ macam mana. Periksa bahagian ‘wardrobe’, tengok baju-baju itu artis punya atau produksi yang sediakan,” katanya.

Ujarnya lagi, jika mahu menang Oscar sekali pun apakah langkah-langah yang dicadangkan. Tonye berkata dari segi bajet, industri seni tanah air kita jauh ketinggalan berbanding pemenang Oscar.

Dalam pada itu, Tony turut menyeru pihak berkenaan supaya tidak memperlekehkan cabaran pekerja filem tanah air dengan niat hanya mahu menang anugerah antarabangsa.


Shah Hazvee Didakwa Pikat Isteri Orang, Ajak Lakukan Persetubuhan

Memetik laporan BH Online, pelakon Shah Hazvee dihadapkan ke Mahkamah Majistret Ampang hari ini atas dakwaan memikat isteri orang dan mengajak melakukan persetubuhan.

Shah Hazvee atau nama sebenarnya Muhammad Shah Radhi Hazvee, 24, bagaimanapun mengaku tidak bersalah selepas tuduhan dibacakan terhadapnya di hadapan Majistret Farah Nasihah Annuar.

Mengikut tuduhan, pelakon drama ‘Monalisa’ dan ‘Hero’ itu didakwa memikat wanita berusia 36 tahun yang diketahuinya berstatus isteri orang dengan niat untuk bersetubuh.

Pelakon itu didakwa mengikut Seksyen 498 Kanun Keseksaan yang membawa hukuman maksimum penjara dua tahun atau denda atau kedua-duanya sekali jika sabit kesalahan.

Timbalan Pendakwa Raya S Sangitaa menawarkan jaminan RM6,000 kepada tertuduh, bagaimanapun peguamnya Harcharanjit Singh memohon supaya anak guamnya dijikat jamin dengan wang jaminan berjumlah RM2000.

Beliau berkata tujuan jaminan adalah untuk memastikan kehadiran tertuduh di mahkamah. Katanya, anak guamnya adalah seorang artis dan tiada sebab untuk melarikan diri.

Mahkamah membenarkan Shah Hazvee diikat jamin dengan wang jaminan RM2300 dengan seorang penjamin. Difahamkan pelakon itu dijamin oleh kakaknya.


Almy Nadia Alami Pendarahan Pada Rahim, Terpaksa Gugur Kandungan

Usia kandungan dijangka berusia empat minggu, pelakon Datin Almy Nadia mengalami pendarahan pada rahim dua hari sebelum Hari Raya. Selepas melakukan pemeriksaan terdapat darah beku seperti ulser pada rahim Almy.

Menurut Datuk Fizz Fairuz, saiznya membesar sehingga satu sentimeter setiap hari. Malah, Almy juga lemah dan pucat kerana kehilangan terlalu banyak darah sebelum doktor membuat keputusan utnuk melakukan pembedahan mencuci rahim.

“Dua hari sebelum raya, Almy mula mengalami pendarahan pada rahim. Buat pemeriksaan ada darah beku pada rahim Almy seperti ulser.

“Hari pertama darah beku tu hanya berukuran 1cm, hari ketiga ia membesar kepada 3cm hingga 6cm semalam.

“Semalam dia mengalami sakit yang teramat sangat sampai muka dia pucat. Almy pun langsung tak dapat tidur, sakit sangat macam orang nak beranak,” katanya kepada mStar Online.

Meskipun tidak dapat dipastikan punca pendarahan tersebut kerana pihak hospital masih melakukan pemeriksaan, Fizz berkata kemungkinan isterinya hamil empat minggu.

Dalam pada itu, Fizz berkata dia percaya dengan rezeki Allah dan mereka membuat keputusan untuk menggugurkan kandungan tersebut bagi menyelamatkan nyawa Almy.

“Rezeki tu mana-mana pun ada. Kalau Allah nak bagi, cepat atau lambat kita tetap akan dapat tapi nyawa Allah bagi sekali saja jadi kami ambil keputusan untuk gugurkan kandungan itu dan selamatkan nyawa isteri saya.

“Sebelum rahim itu dicuci, staf perubatan cakap dalam kantung itu dah kosong, sebelum ni ada kelihatan ketulan seperti kandungan,” katanya.